
Železníäari písali históriu 

Štrajk ukázal správny smer 


Koncom januára a začiatkom marca ochromil slovenské 
železnice štrajk. Jeho súvislosti sme rozoberali v dvoch 
špeciálnych vydaniach Žerme Bohatých, ako aj na webstránke 
www.csqf.cz. Nasledujúci článok je pokračovaním analýzy 
a zhodnotenia celej situácie. 


Keď banky určujú priority 

Kľúčovým v celom spore je úver Európskej investičnej 
banky (EIB) z júla 1999. Tento fakt sa v médiách takmer 
nespomínal. EIB vlastní 15 členských štátov EÚ, ktoré majú 
právnu zodpovednosť za jej riadenie. V podstate je nástrojom 
presadzovania politiky EÚ. Hlavne istého druhu politiky. 

Podľa Centra pre podporu miestneho aktivizmu je EIB 
„... spomedzi bánk pravdepodobne najvýznamnejším podpo¬ 
rovateľom diaľničnej a cestnej infraštruktúry v Európe, ktorá 
je súčasťou tzv. Transeurópskej siete (TENs). V rokoch 1989 


až 1998 EIB poskytla krajinám strednej a východnej Európy 
vyše 2,32 mld. EUR na výstavbu a rekonštrukciu diaľnic, za¬ 
tiaľ čo na modernizáciu železníc dvakrát menej ..." Plán TENs 
je dielom Európskeho okrúhleho stolu priemyselníkov (ERT), 
ktorý hrá významnú úlohu pri zásadných rozhodnutiach 
v EÚ. Tvoria ho hlavy 45 najväčších európskych korporácií 
(napr. Siemens, Nokia, Renault atď.), presadzuje (ich) inves¬ 
tičné megaprojekty a snaží sa o odbúranie bariér pre voľný 
pohyb tovarov a služieb. TENs mal medzi rokmi 1994-99 stáť 
400 mld. EUR, do roku 2015 má docieliť 40 % nárast dopra¬ 
vy a spôsobiť zvýšenie emisií skleníkových plynov o 15-18 %. 

V podstate stačí vedieť, aké boli podmienky úveru EIB 
a je jasné, že to bol úver katastrofálny (navyše, krytý 
štátnymi zárukami). Kto sa pýtal nás? Nikto. Kto na to 
doplatí? My. Komu to je jedno? Bohatým a mocným. Kto 
z toho bude ťažiť? Automobilová a autobusová lobby. 

(pokračovanie na strane 3) 



Nevídané gesto: predseda štrajkového výboru odmieta podať ruku 
ministrovi dopravy. Zdá sa, že pána Schmidta zatiaľ obchádzajú maniere 
Saktora či Machynu. Tí by Prokopoviča hádam aj vyobjímali... 


Vitaj v kapitalizme 21. storoäa 


Novela zákonníka práce 

Pochybné akcie s pochybným efektom 

Začiatkom januára odborári vyše 10 dní protestovali 
pred ministerstvom práce. Akciami vyjadrili svoj nesúhlas 
s pripravovanou novelou Zákonníka práce a postávaním pred 
budovou ministerstva mali vyvinúť tlak, ktorý by viedol 
k prijatiu ich pripomienok. O novele 
boli dokonca ochotní zvolať 
referendum. Saktor najprv hrozil 
ďalšími akciami, aby hneď na to 
chválil Kaníka, že odborárov prijal do 
zasadačky ministerstva. Na ministra 
mali akcie zjavne nejaký vplyv, keď 
12. januára vyhlásil, že už nie sme 
v dobe triedneho boja, kde platí zlý 
zamestnávateľ = vykorisťovaný 
zamestnanec. Ono, niečo na tom 
pravdy bude, lebo fakt je ten, že 
nielen „zlý“ zamestnávateľ, ale 
zamestnávateľ ako taký rovná sa 
vykorisťovaný zamestnanec. Že sa na 
nás šéfovia usmievajú a používajú 
rôzne triky personálneho manažmen¬ 
tu, ešte neznamená, že si neprisvoju- 
jú nadhodnotu práce a že pre nich nie 
sme len „ľudskými zdrojmi“. Každý 
zamestnávateľ je parazit 

a vykorisťuje. Že to niektorí vedia 
pekne zakryť, na veci nič nemení. Pán 


minister má teda pravdu len s tým triednym bojom. Aby tu 
bol, musela by tu byť masa organizovaných pracujúcich, 
ktorá by bojovala za beztriednu spoločnosť. Tak ďaleko nie 
sme. Triedny boj tu nie je, ale zato tu na každom kroku 
máme sociálne vrenie, ktoré môže prerásť do otvorených 
sociálnych stretov. No, späť k odborom a novele. 

(pokračovanie na strane 5) 




Vojna v I raku 

O čo ide a ako ju ochromiť 


Pri skúmaní príčin vojny v Iraku môžeme dospieť k dileme, čo je 
vlastne pravda a odkiaľ čerpať hodnoverné informácie. Pohodlné 
riešenie je rezignovať a vziať to tak, že veriť sa nedá ničomu. 
Zodpovednejšie mi však príde preštudovanie si dokumentov, ktoré 
hovoria o kríze na Blízkom východe otvorene - dokumentov americkej 
vlády. Ak ich skombinujeme s historickými poznatkami, alternatívny¬ 
mi informáciami (teda inými ako tými, ktoré do nás hustia masmédiá) 
a očitými svedectvami, obraz o tom, čo sa deje a čo sa bude diať 
začína byť oveľa jasnejší Najprv si objasnime dôvody, prečo Saddám 
odsunul Usárrvu z prvej priečky americkej hitparády nepriateľov. 


Svetová nadvláda USA 

Plány novej americkej politiky predstavuje Projekt pre nové 
americké storočie (PNAC). Jeho základné argumenty sú obsiahnuté 
v dokumente zo septembra 2000 s názvom „Opätovné vybudovanie 
obrany Ameriky: Stratégia, jednotky a zdroje pre nové storočie“. 
Podľa neho musia USA: 

a) Presunúť svoje stále jednotky do južnej Európy, juhovýchodnej 

Ázie a na Blízky východ 

b) Zmodernizovať americkú armádu, vrátane modernizácie 

stíhačiek, ponoriek a vojnových lodí 

c) Vybudovať globálny obranný protiraketový systém 

a strategicky ovládnuť vesmír 

d) Ovládnuť „medzinárodný spoločný priestor“ internetu 

e) Zvýšiť výdaje na obranu na minimálne 3,8 % HDP. 


Dokument naznačuje, že nemá ísť len o pripravenosť 
k vojnám. Vojny sa majú reálne viesť, aby všetci videli 
americkú svetovú nadvládu. Tento fakt potvrdil 
v auguste 2002 Richard Perle, predseda americkej 
Rady pre obrannú politiku a člen PNAC. Počas jednej 
z prednášok hovoril o zámere dobyť Irak, Saudskú 
Arábiu a Egypt. Donald Kagan, jeden z hlavných členov 
PNAC, očakáva, že USA si po vojne vytvoria v Iraku 
trvalé vojenské základne, obrovskú zbraň pre útok na 
ktorýkoľvek štát v regióne. 

Ochrana demokracie 

Americká vládna propaganda sa medzi ľuďmi snaží 
navodiť atmosféru strachu a nenávisti, v ktorom sú ich 
vládcovia „ochrancami demokracie“, ktorí odhodlane 
bojujú proti terorizmu a bránia demokraciu. Tento 
portrét „vojny proti terorizmu“ sa dá veľmi ľahko 
narušiť. Stačí poukázať na históriu Al-Kajdy 
a islamských brigád (výtvory CIA). Okrem toho, 
množstvo oficiálnych prehlásení a správ americkej 
tajnej služby potvrdzuje prepojenie medzi jednotkami 
jej vojenskej špionáže a predstaviteľmi Al-Kajdy - 
Bosna (polovica 90. rokov), Kosovo (1998-99) a 
Macedónia (2001). Dokumentované dôkazy potvrdzujú 
aj to, že Al-Kajdá je podporovaná pakistanskou tajnou 
službou ISI. Tá mala hrať istú rolu vo financovaní 
útokov z 11. 9. 2001. A čuduj sa svete, ISI má úzke 
pracovné vzťahy so CIA. CIA je zas infiltrovaná vAl- 
Kajde. Toto prepojenie nasvedčuje, že 9. 11. nedošlo 
k žiadnemu „zlyhaniu tajných služieb“. Samovražední 
únoscovia nekonali z vlastnej vôle. Boli postavami 
v starostlivo plánovanej operácii tajnej služby. Žeby 
o nej CIA skutočne nevedela? 

(pokračovanie na strane 6) 


Úvodné slovo redakcie 

Vitaj pri už piatom čísle Žerme Bohatých a prvom 
redakčnom úvode, v ktorom chceme upozorniť na pár vecí. 

Príloha k ŽB 5. Ide o dva špeciálne vydania ZB, ktoré 
sme distribuovali medzi železničiarmi počas ich štrajku 
v snahe aspoň takto vyjadriť solidaritu ich boju. Vzhľadom 
k tomu, že náš rozpočet je veľmi malý, príloha je len v 250 
xerokópiách. Problém je, že to sú kópie, ktorých tlač máme 
zadarmo (za čo veľmi ďakujeme) a ďalšia tlač zadarmo, 
žiaľ, nie je možná. Ak teda ŽB 5 prekročí náklad 250 ks (čo 
vždy záleží od okolností), je možné, že prílohu obsahovať 
nebude. Nemusíš ale zúfať, na požiadanie ti urobíme kópiu 
a zašleme, len sa ozvi. 

Cena. Noviny sú stále za dobrovoľný príspevok 
a veríme, že to tak aj zostane, aj napriek že nám žiadne 
vydanie neprinieslo späť ani polovicu nákladov, ktoré sme 
doň - z vlastných vreciek - vrazili. 

Príspevky od teba. Vítané! Na to, aby človek niečo 
napísal, nemusí byť žurnalista (ani my nie sme). Uvítame 
príspevky o tom, ako vytáčaš a ignoruješ šéfov, aké máš 
skúsenosti so zdieraním a nátlakom na pracovisku, ako 
mu čelíš. Hocičo. Budeme len radi. Žerme Bohatých má byť 
hlavne fórum, kde si budeme vymieňať naše skúsenosti, 
hlasom našej nespokojnosti, zúfalstva a zároveň odhodla¬ 
nia nielen nadávať, ale veci aj reálne meniť. Nič podobné tu 
neexistuje a, prinajmenšom nám, to veľmi chýba. 

Žerme Bohatých rovno domov. Ak sa nechceš 
spoliehať na to, že ďalšie číslo dostaneš náhodou na 
nejakej odborárskej akcii, napíš nám a noviny ti budeme, 
posielať priamo domov. Nie je nič jednoduchšie. 

Nuž, asi toľko. Všetko ostatné nájdeš vo vnútri. 

S pozdravom, večne hladná redakcia Žerme Bohatých 

Z hlavných správ 
sa nedozvieš, že... 


Štrajky v San Salvadore 

Dvadsať aktivistov sa 8. januára zamklo v národnej 
katedrále v Salvadore na protest proti vládnemu 
plánu privatizovať národný zdravotnícky systém. 
Pred katedrálou demonštrovali tisíce ľudí, ktorí 
nesúhlasia s privatizáciou. Už predtým sa uskutoč¬ 
nilo niekoľko protestných akcií vrátane štrajku 
lekárov a pracujúcich v zdravotníctve, ktorý v januá¬ 
ri vstúpil do štvrtého mesiaca trvania. Protestujúci 
žiadajú: odvolať plán privatizácie, odchod armády, 
ktorá obsadila nemocnice, aby zlomila 4-mesačný 
štrajk, obnovenie jednaní s vládou. 

Zdroj: www.indymedia.org 


Hrubou silou 

proti pražským „tramvajákom" 

V skorých ranných hodinách 3. februára 2003 sa 
začal v Prahe štrajk vodičov električiek. Zvolal ho 
malý odborový zväz Federácia vodičov električiek 
(FRT), ktorý žiadal zrovnoprávnenie vodičov elektri¬ 
čiek, autobusov a metra. Poukazoval aj na nefunk- 
čnosť vedenia, predimenzovanosť rôznych riaditeľ¬ 
stiev odštepných závodov i generálneho riaditeľstva. 
Kým zamestnancom rástli mzdy za posledné roky 
minimálne, vedenie si zvýšilo odmeny dvojnásobne. 

Do štrajku vyšla FŔT po fiasku „odbornej“ 
štúdie (podľa nej v Prahe jazdia električky v podstate 
bez vodičov) a po vyhrážaní zo strany manažmentu. 
Kvôli zastrašovaniu a obavám z násilia sa štrajku 
účastnilo len asi 30 % zamestnancov. Vedenie 
reagovalo najatím brigádnikov a odmenami pre 
štrajkokazov. Odborári zas odpovedali blokádou 
výjazdov niekoľkých diep, aj pod hrozbou násilia. 
Privolanie polície a súkromnej bezpečnostnej služby 
vyústilo na niekoľkých miestach do útoku na 
odborárov a bitiek. Na jednej strane štrajkujúci, na 
druhej SBSkári, polícia a dokonca aj štrajkokazi. 
Štrajkujúci sa bránili, no neubránili. Výnimkou bolo 
depo Motol. Tam hrozby a uplatnenie násilia 
nezabrali. Naopak, štrajk vydržal po celú ohlásenú 
dobu (do polnoci) a k štrajkujúcim sa po vzhliadnutí 
videozáznamu z policajného zásahu pridala aj celá 
popoludňajšia smená! 

„Tramvajáci“ poukazovali na podobné problémy 
ako slovenskí železničiari (vyhrážanie zo strany 
manažmentu, nefunkčné vedenie, priepastné 
príjmové rozdiely, dezinformácie vedenia o vysokých 
príjmoch zamestnancov, ktoré sú možné jedine vďaka 
stresu a nadčasom atď.). Akcie sa však odlišovali, 
a to najmä mierou podpory štrajku zo strany 
samotných zamestnancov, dĺžkou trvania štrajku 
a represiami použitými k jeho potlačeniu. Ani jeden 
štrajk nedosiahol reálne výsledky a v oboch 
prípadoch sa zvažujú ďalšie kroky odborov. 

Čo stojí za pozornosť je fakt použitého násilia. U nás 
si ho vedenie veľmi nemohlo dovoliť, ale v Prahe bola 
situácia odlišná a v Motole ukázala, že sebaobrana 
vlastného boja si nutne vyžaduje odvahu a solidaritu. 
To sú zbrane proti strachu a násiliu. 

Záver: verme si, komunikujme medzi sebou, 
sledujme skúsenosti z bojov na iných pracoviskách 
vo vlastnom i inom odvetví. Ak sa nenecháme 
rozhádať a znepriateliť masmédiami, hrozbami šéfov, 
pesimizmom a stupídnym „aj tak to nedokážeme“, 
môžeme vybojovať všetko. Lebo, to oni potrebujú nás, 
nie my ich. To je celá pointa. 

Zdroje: Svobodná Práce 27, 
fsa.anarchismus.org, alarm. solidarita, org 



Víťazný štrajk 
vo filipínskom cukrovare 

Šesťdňový štrajk v cukrovare Central Acucarera der 
Tarlac v meste Tarlac skončil 27. februára potom, 
ako vedenie pristúpilo na takmer všetky požiadavky 
štrajkujúcich (okrem iného, okamžité uhradenie 
lekárskej starostlivosti, obsadenie uvoľnených 
pracovných miest zamestnancami na pevný pracovný 
pomer, sezónni robotníci majú byť po 6 mesiacoch 
automaticky prijatí do pevného pracovného pomeru 
atď.). 

Zdroj: www.alarm.solidarita.org 


Nepokoje v Bolívii 

Na základe rady Medzinárodného Menového Fondu 
znížiť štátny deficit z 8,6 % na 5,5 % sa 11. februára 
2003 rozhodla bolívijská vláda zapracovať do nového 
rozpočtu zvýšenie daní z príjmu a škrty vo výdav¬ 
koch. Do ulíc La Plaz, Santa Cruz a Cochabamba 
vyšli tisíce ľudí. Špeciálna zásahová jednotka, ktorá 
nesúhlasila s vládnym plánom, odmietla zakročiť. 
K demonštrantom sa pridali aj stredoškoláci, ktorí 
potom, čo ich napadla polícia, zaútočili kameňmi na 
prezidentský palác. Bola povolaná armáda, proti 
ktorej použila polícia slzotvorný plyn. Armáda začala 
ostrú paľbu, najmä pomocou snajprov na strechách. 
Na zemi zostali vyše tri desiatky mŕtvych, vrátane 
lekárov, ktorí práve ošetrovali zranených! Následne 
došlo k rabovaniu budov vlády a strán, ako aj 
veľkých obchodov. Vláda kapitulovala, prisľúbila, že 
stiahne svoj návrh a zvýši platy policajtom. 

17. februára vyšli do ulíc desaťtisíce pracujú¬ 
cich a študentov, aby si pripomenuli pamiatku obetí 
nepokojov. Žiadali tiež rezignáciu prezidenta. Časo¬ 
vo sa akcie kryly s 48-hodinovým generálnym štraj¬ 
kom zvolaným Bolívijskou federáciou práce (COB). 

Zdroj: www.alarm.solidarita.org 



Kanadské nemocnice 
v divokom štrajku 

Vyše 1 000 zamestnancov nemocníc (prevažne žien) 
vo Vancouveri sa 28. januára 2003 účastnilo 
nelegálneho divokého štrajku a piketov. Rok 
predtým bola v tento deň prijatá legislatíva, ktorá sa 
snaží zničiť dohody uzatvorené odbormi 
a signalizuje posun k privatizácii zdravotníctva. 
Odvtedy došlo k rušeniu zdravotníckych služieb, 
zatvoreniu niekoľkých nemocníc a prepusteniu 
stoviek zamestnancov v oblasti. Po štrajku 
nasledovala demonštrácia niekoľko tisíc pracujúcich 
v meste. Prezident Asociácie zamestnávateľov 
v zdravotníctve prejavil ochotu jednať s odbormi. 
Slovami jednej odborárky: „... To ukazuje silu ľudí, 
ktorí pracujú spolu a snažia sa povedať, že musíme 
robiť, čo od nás situácia vyžaduje. Že musíme robiť 
nátlak, aby sme zachránili lekársku starostlivosť 
a bojovať za dobre platenú prácu. A nátlak funguje.“ 
Zdroj: www.infoshop.org 


Kto sa dotkne odborára, 
zle dopadne 

Asi 300 odborárov ozbrojených oceľovými tyčami na¬ 
padlo 25. februára 70-člennú bezpečnostnú službu 
podniku Doosan Heavy Industries v juhokórejskom 
Čangwone. Pri strete bolo zranených celkovo 34 pra¬ 
cujúcich a členov ochranky. Mimo to, došlo k znač¬ 
ným materiálnym škodám. Príčinou stretu bolo na¬ 
padnutie jedného z odborárov ochrankou, keď chcel 
vyvesiť transparent. Robotníci majú stále v pamäti 
aj samovraždu kolegu z januára (upálil sa pred fa¬ 
brikou na protest proti represívnym praktikám pod¬ 
niku). Olej do ohňa pridalo odhalenie dokumentov 
manažmentu, kde sa rozoberá možnosť ukľudniť 
nespokojných robotníkov „vo vojenskom štýle“. 

Zdroj: www.alarm.solidarita.org 


Belgickí odborári vzali 
vedenie ako rukojemníkov 

Na protest proti hrozbe prepúšťania boli 17. 
februára šiesti vrcholoví manažéri oceliarne 
Cockerill Sambre SA zamknutí v univerzitnej 
budove. Materská spoločnosť Arcelor oznámila 
zmrazenie investícii do fabriky, čo môže spôsobiť 
prepustenie až 2 000 zamestnancov. Týždeň 

predtým bolo 6 000 zamestnancov v jednodňovom 
štrajku a odbory varovali pred ďalšími akciami. 
Oceliari si získali rešpekt svojimi militantnými 
priamymi akciami. V 80. rokoch prerástla jedna ich 
demonštrácia do hromadnej bitky s políciou 
v hlavnom meste. Počas štrajkov pred niekoľkými 
rokmi sa militanti dokonca pokúsili buldozérmi 
naberať a vytláčať policajné autá z diaľnice. 

Zdroj: www.infoshop.org 


Reálny dopad trendu presúvania podnikov do krajín Tretieho sveta postihol 
v lete 2002 qj Newell Window Fasion inc., korporáciu špecializujúcu sa na 
inštaláciu okien. Továreň patrí americkej korporácii Newell-Rubbermaid, ktorá 
vjanuári 2000 skúpila pobočky Newell (štyri sú vo Francúzsku, jedna 
v Španielsku a Británii.). V mestečku Negrepelisse na juhozápade Francúzska 
bol miestny závod jedným z najväčších zamestnávateľov v oblasti. Zamestnanci 
najprv nepochopili, čo sa vlastne deje. Precitli, až keď im šéf povedal, aké nízke 
bude ich odstupné. Rozhodli sa konať... 

Všetko je raz 
prvýkrát 

Spor a začiatok odporu 

Začiatkom leta bolo zamestnancom oznámené, že (najmenej) dve poboč¬ 
ky - Negrepelisse aAblis (pri Paríži) - budú do Vianoc zatvorené a výroba sa 
presunie do „Tretieho sveta“. Redukčný plán bol dosť tvrdý a na hranici zá¬ 
kona. Za každý odrobený rok mali dostať odstupné vo výške 6-dňovej mzdy. 
Kto si odrobil, napríklad 15 rokov, nemal dostať ani 5-mesačné odstupné! 

Keďže v pobočke v Negrepelisse bolo len málo militantov (rozumej, radi¬ 
kálnych pracujúcich) a sympatizantov priamych akcií, zamestnanci požiadali 
o pomoc francúzsku sekciu MAP - Národnú konfederáciu práce (CNT). Tá 
pomohla s organizovaním verejných zhromaždení. Prvé bolo 20. 9. 2002 a za¬ 
mestnanci na ňom hovorili o dôstojnosti a solidarite, nadobudli silu a odhod¬ 
lanie a dohodli sa, že vyjdú do štrajku a fabriku budú okupovať. Taktiež 
zostavili zoznam požiadaviek, vrátane vyššieho odstupného. Muselo sa konať 
rýchlo, pretože vedenie malo zasadať 24. septembra. Vidiecky Podporný Výbor 
(PV) zložený zo zamestnancov, príbuzných, dôchodcov, maloobchodníkov atď. 
(ľudí, ktorým nehrozili tak silné represie) 23. septembra zablokoval dvere do 
dielní. Solidarita bola spontánna. Výbor vyzval pracujúcich k obsadeniu 
továrne. Ešte pred týždňom tak arogantné vedenie, bolo zrazu paralyzované! 
Tá istá scéna sa opakovala aj 24. septembra. Atmosféra bola perfektná, 
umocnená pekným slnečným počasím. Na miesto prišiel aj zástupca miestnej 
správy, bol však vyzvaný k odchodu. Nechceli, aby celý prípad zneužila 
politická strana. Boj sa rozpútal aj v miestnej tlači: noviny , ,Depeche du Midi“ 
sa lživými článkami o protestných akciách, zamestnancoch a PV pridali na 
šéfovu stranu. Tvrdili, že dôkaz neorganizovanosti Výboru je ten, že na čele 
nemal žiadneho prezidenta. Výbor odpovedal letákom, kde a vysvetlil, že 
nepotrebuje žiadneho prezidenta, aby bol organizovaný, pretože všetky 
rozhodnutia sa prijímajú kolektívne na Všeobecnom zhromaždení (VZ). Ďalšie 
miestne noviny „Le Journal du Tam“ písali objektívnejšie a útočili aj na 
neférové články konkurencie, dokazujúc ich lživosť. 25. septembra, po púhych 
troch dňoch blokády pristúpil šéf na rokovanie. Ponuky boli však ne¬ 
dostatočné. Zamestnanci žiadali odstupný plat vo výške 12-tich mesiacov pre 
všetkých, plus jeden mesiac za každý rok odrobený v továrni. Šéf odmietol. 

Ide do tuhého 

Všeobecné zhromaždenie sa 1. októbra zhodlo na zotrvaní v boji: 
zamestnanci formálne vstúpili do okupačného štrajku a továreň obsadili. Po 
troch dňoch prišiel šéf s novým návrhom, opäť nedostatočným. Záver VZ: boj 
pokračuje! V tom istom čase sa nadviazali kontakty s ďalšími pobočkami Ne- 
wellu. Abliská pobočka, ktorá mala byť takisto zrušená koncom roka, sa dala 
do pohybu. Vyšli do štrajku spolu s Negrepelisse a začali koordinovať svoje 
akcie. Spolu štrajkovalo už takmer sto ľudí. Pre svoj boj požiadali podporu aj 
zvonku. Dostala sa im aj od viacerých sekcií MAP, vrátane Priamej Akcie. 

Po týždni štrajku sa však prejavila akási mrzutosť a nevrlosť. Pre 
všetkých pracujúcich to bola prvá skúsenosť (a to tam niektorí pracovali už 30 
rokov) a niektorí sa až báli. V pondelok (čiže po víkende) sa začali militantov 
CNT strániť. Pár štrajkujúcich s členmi CNT odmietlo diskutovať, iní o nich 
začali viesť veľmi čudné reči. Čo sa stalo? Skutočnosť bola taká, že počas 
víkendu niekto rozšíril v mestečku text - údajne z internetu - v ktorom boli 
anarchisti spájaní s atentátnikmi. CNT bola v tejto ohováračskej kampani 
vykreslená ako banda chuligánov. Bolo teda po všetkom? 

Nie, pretože nakoniec sa našli ľudia, ktorí sa dali dokopy a asi 15 
štrajkujúcich sa rozhodlo navštíviť ďalšiu fabriku v Tremblaye (pri Paríži, 800 
km od Negrepelisse), kde firma sídlila. Tam sa chceli pridať k delegácii 
z továrne v Ablis, kde sa tiež štrajkovalo kvôli rovnakému problému. Chceli sa 
stretnúť s pracujúcimi z Tremblaye. 

Solidarita a odboroví funkcionári 

Po príchode spoločným autobusom ich na parkovisku pri fabrike privítal 
„podivný výbor“: generálny riaditeľ, vedúci personálneho oddelenia a skupinka 
policajtov. Bolo očividné, že riaditeľ chcel, aby policajti dostali 
„anarchistických predákov“ len čo vystúpia z autobusu. Jeho prvá otázka bola: 
„kde sú predáci?“ Chcel zdiskreditovať štrajkujúcich, že sú riadení zvonku. 
Neuspel. Štrajkujúci konali na princípe samosprávy pracujúcich, nemali 
„vonkajších vodcov“ a jeho aj fízlov poslali do teplých krajín. 

Po stretnutí s delegáciou z Ablis odišli spoločne do fabriky Tremblaye, 
kde zistili, že pracujúcim tam nikto nepovedal, že prídu! Reformistické odbory 
však boli informované veľmi dobre: pár ľudí zo socdemáckych odborov FO 
a komunistických CGT, spoločne s delegátom CGT z Negrepelisse (prišiel 
vlakom deň predtým, nechcel ísť autobusom so štrajkujúcimi...) prišlo 
s malým letákom, ktorý ani nebol podpísaný! Tieto reformistické odbory chceli 
spochybniť jednotu medzi radovými zamestnancami. Manéver im nevyšiel: 
štrajkujúci dlho diskutovali s miestnymi zamestnancami a nakoniec 
zorganizovali spontánnu demonštráciu v uliciach mesta, kde asi 200 ľudí (asi 
polovica pracujúcich Tremblaye), skandovalo heslá proti šéfom. 

No, zatiaľ čo prebiehala demonštrácia, delegáti FO a CGT jednali so šé¬ 
fom a podpísali dohodu, ktorá síce priniesla viac ako sa ponúkalo na začiatku, 
no oveľa menej ako sa dohodlo na VZ štrajkujúcich. Ak by sa štrajk rozšíril, 
vybojovalo by sa oveľa viac. Po dohode sa opäť začalo pracovať, ale na 20 % 
výkonu bežnej výroby. Mesiac po štrajku bola fabrika definitívne zatvorená. 

Bilancovanie 

O niekoľko týždňov sa skupinka bývalých štrajkujúcich obrátila na CNT 
so žiadosťou o stretnutie a zbilancovanie celej akcie. Najprv chceli vedieť viac 
o CNT, kto sú anarchosyndikalisti v skutočnosti, ako chápu súčasnú a budú¬ 
cu spoločnosť... Dlho sa hovorilo aj o boji - o jeho dôležitých momentoch, 
o ťažkostiach, o pocite byť rozdrvení veľkou silou, ako aj o tom, že niektorí si 
vyčítali, že neboli tvrdší. Analyzovala sa úloha reformistických odborov (CGT, 
FO). S výnimkou jedného či dvoch (samozrejme, vrátane delegáta CGT), každý 
potvrdil, že počas boja im došlo, že reformisti ho sabotujú. Ústrednou témou 
diskusie bolo chápanie triednej solidarity, ktorá je lokálna a zároveň globálna. 
Početné prejavy solidarity z celého Francúzska i zvyšku sveta (USA, Slovensko, 
Anglicko, Japonsko, Španielsko, Rusko, Česko, Nemecko, Srbsko, Poľsko...) 
boli pre štrajkujúcich skutočne úžasným zážitkom. 

Bývali štrajkujúci nakoniec uznali, že ešte stále sa dá bojovať, aj v malom 
meradle a postarať sa o vlastné problémy samosprávou pracujúcich 
v každodennom živote. Niektorí prejavili vôľu bojovať po boku CNT. 

Spracované podľa novín Corríbat Syndicaliste vydávaných CNT-MAP 


Stranu pripravil -mt- 

Železniäari písali históriu 

Štrajk ukázal správny smer 


(pokračovanie zo strany 1) 

Aj v bordeli hospodária lepšie 

V roku 1995 bol podiel celkových dlhov 
na celom majetku železníc 10,1 %, v roku 
2001 až 56,4 %. Ide o 48,7 mld. Sk, z toho 
približne 18 mld. Sk sú dlhy štátu za neza¬ 
platené výkony vo verejnom záujme. Od roku 
1995 sú železnice v strate, ktorá v 2001 do¬ 
siahla 3,4 mld. Sk 
a do straty sa do¬ 
stala dokonca aj 
nákladná dopra¬ 
va. Mečiarom 
i Dzurindom do¬ 
sadený manaž¬ 
ment situáciu len 
zhoršil. 1. 1. 2002 
vznikli dva podni¬ 
ky - ŽSR a ŽSSR. 
ŽSR prebrali vyše 
80 percent úve¬ 
rov. A keď potom Dzurinda povie: „Transfor¬ 
mácia železníc sa nemôže urobiť spôsobom 
„zacvakajte celú sekeru a potom s tým niečo 
urobíme“, vo vrecku sa mi fakt otvára kudla. 


Matematika vedenia a vlády - 
propaganda plná lží 

Železnice chceli tri mesiace na oddiale¬ 
nie rušenia dopravy, čo by stálo 120 mil. Sk. 
Podľa ministra Prokopoviča je príčina tá, že 
ŽSSR dostala od štátu na prevádzku výkonov 
vo verejnom záujme menej. Vyšlo z toho, že 
to vystačí len ak sa zruší 25 tratí a 200 
vlakov. Nevedieť o úvere EIB, aj uverím. 


Bez komentára; 

5. 2. 2002, www.sme.sk, názor železničiara: 

„ Čo sa týka prezamestnanosti, aj ja vidím nejakú 
rezervu, ale nie 30 %. Lenže najskôr prepúšťajú 
tých, ktorí to ťahajú a na ostatných naložia ešte 
viac, spolu zo zdvihnutým prstom. “ 

4. 2. 2002, www.sme.sk, názor čitateľa: 
„Prezamestnanosť nie je v prevádzke, ale 
v balaste zvanom manažment. O kolko miest a o 
kolko sa znížia platy byrokratom z titulu zníženia 
výkonov na rušených tratiach? Ani o korunu, 
nikoho neprepustia, skôr príjmu nových úradníkov 
na sledovanie, likvidáciu, odpredaj a pod. “ 


Od 2. februára je zrušená osobná 
doprava, no zamestnanci podľa kolektívnej 
zmluvy budú prepustení až po uplynutí 2 
alebo 3 mesiacov. Oddialenie by teda nestálo 
120 mil. Sk, keďže mzdy sa platia tak či tak. 
Pritom zvyšok (náklady na energie) sa dali 
do značnej miery vykryť tržbami. Niekto nás 
tu vodí za nos. 

Keď sa ministra pýtali, či je hospodár¬ 
ne rušiť trate, na ktoré chceli železnice 
nakúpiť 35 nových vlakov za 2,5 mld. Sk, 
odpovedal, že trate sa nerušia, LEN osobná 
doprava. Neskôr vraj môže pod patronátom 
VÚC k obnove kľudne dôjsť. Môže a nemusí, 
jeho problém to už každopádne nie je. 

Zrušené trate a spoje majú ročne 
ušetriť 500 mil. Sk. Lenže, menej vlakov 
v rámci ŽSSR = menej peňazí na spravovanie 
koľajníc a staníc v ŽSR, čiže namiesto 
šetrenia v skutočnosti dôjde k poklesu tržieb 
v druhej železničnej spoločnosti (podľa 
niektorých prepočtov o 350-400 mil. korún). 

Ďalšie zdroje pohltí odstupné a podpora 
v nezamestnanosti pre väčšinu železničiarov, 
ktorí budú len ťažko hľadať novú prácu. 

Minister upokojuje nespokojných cestu¬ 
júcich a tvrdí, že pozdĺž zrušených tratí sú 
autobusové ťahy, čiže alternatívna forma pre- 



Nezvládnutá 

situácia 

Požiadavky železničiarov boli na naše 
pomery radikálne, ale úplne legitímne, aspoň 
pokiaľ ide o pracovné miesta a odmietnutie 
rušiť trate. Problém je, že o prípadnom 
rušení mali rozhodnúť VÚC a je otázne, ako 
by VÚC zohľadnili hlas cestujúcich a aké 
veľké kompromisy by prijali (napríklad pod 
tlakom majiteľov sprivatizovaných SAD). 
Možnosť niektoré trate skutočne zrušiť bola 
otvorená a zhora nám VÚC mohli opäť 
nadiktovať opatrenia idúce proti našim 
záujmom. Na druhej strane, je pravdepodob¬ 
né, že VÚC by chceli niektoré trate a vlaky 
skutočne zachovať. Ministerstvo a vedenie 
železníc si však zvolilo cestu zastrašovania 
a spacifikovania železničiarov. Prerátali sa 
a museli čeliť historickej priamej akcii. 

Štrajkujúci boli odhodlaní vydržať čo 
najdlhšie. Vedenie im od začiatku vyhrážalo. 
Tlak vystupňovala aj propaganda masmédií 
a ochromení biznismeni. Minister dopravy 
dal najavo, o čo tu ide, keď žiadal 
rozbehnutie nákladnej dopravy. Čiže, najviac 
neboli postihnutí cestujúci, ale kapitál 
a minister sa pustil do riešenia problémov 
súkromných podnikateľov. V pondelok 3. 
marca nastal zlom. Federácia strojvodcov 
a Odborového združenia železničiarov pri 
Rušňovom depe Haniska pri Košiciach 
ukončili štrajk na ekonomicky strategickej 
trase. Popoludní sa vypravili vlaky aj na 
stanici Bratislava-Petržalka. V utorok 
oznámila Federácia prevádzkových 
pracovníkov železničných staníc (na základe 
rozhodnutia Prezídia FPP), že s okamžitou 
platnosťou odvoláva štrajkovú pohotovosť „po 
zhodnotení celkovej ekonomickej situácie 
ŽSR a nekompromisného a neústretového 
postoja štrajkového výboru.“ FPP je ochotná 
„vyjednávať o spornom probléme bez 
nátlakových situácií k prospechu oboch 
strán“. Človeku sa chce zvracať. Čerešňou na 
torte bolo však rozhodnutie bratislavského 
súdu, ktorý štrajk ešte 3. februára prerušil 
a v podstate ukončil. Skončilo 200 vlakových 
spojení a 25 tratí. Do polovice marca sa 
doprava (čiastočne) obnovila na dvoch 
tratiach, obnova tretej sa pripravuje, na 
troch sú zaistené autobusové spoje. Nad 
zvyšnými traťami je otáznik a väčšina ľudí 
v postihnutých oblastiach nadáva. 

Oprávnené veľké nádeje železničiarov sa 
rozpustili a po tom, čo sa udialo na východe 
pravdepodobne zanechali aj nepríjemnú 
pachuť v ústach... 

Mohlo to skončiť inak 

Predovšetkým, mohlo to inak začať. 
Štrajk podporilo asi 70 % železničiarov, no 
mohlo ich byť viac. Zákon hovorí, že zames¬ 
tnávateľ nemôže štrajkujúceho zamestnanca 
okamžite prepustiť, pretože „účasť na štrajku 
v čase pred právoplatnosťou rozhodnutia sú¬ 
du o nezákonnosti štrajku sa posudzuje ako 
ospravedlnená neprítomnosť v zamestnaní“. 

Čo sa týka súdneho prerušenia štrajku, 
je to fakt, s ktorým sa musí počítať vždy. Ak 
by pracujúci uvažovali v mantineloch záko¬ 
na, nikdy by nič nevybojovali. Robiť nelegál¬ 


ne akcie neznamená robiť nelegitímne akcie. 
Divoké štrajky sú korením zmien. Ak sú 
niekomu proti srsti, nech sedí zhrbený ticho 
v kúte a nedáva si veľké požiadavky. V prípa¬ 
de železničiarov bolo veľkou požiadavkou ani 
nie tak vyše 500 miliónov, ktoré chcel štát na 
rušení ušetriť, ale nesplnenie požiadaviek 
EIB a precedens, ktorý by vznikol, keby vede¬ 
nie a ministerstvo ustúpili. Toto bola skutoč¬ 
ná hrozba a práve preto sa tak často hovorilo 
o tom, že ide o politický boj železničiarov 
a nie ekonomický a že odbory tým prekraču¬ 
jú svoju pôsobnosť. S tým, že zasiahne súd 
sa preto malo počítať a mala sa otvoriť široká 
diskusia o tejto možnosti. Nestalo sa. Cen¬ 
trálny štrajkový výbor, ktoiý bol, zdá sa, 
mimo kontrolu radových odborárov, rozhodol 
po svojom. Nepochybujem, že jeho rozhodnu¬ 
tie odráža názory mnohých radových odborá¬ 
rov, nič to ale nemení na fakte, že išlo o roz¬ 
hodnutie uponáhľané a neprediskutované. 
Rozhodnutie, ktoré celý štrajk zlomilo bez 
reálneho naplnenia požiadaviek štrajkujú¬ 
cich. Rozhodnutie, ktoré znamenalo prehru. 

Skúsme pošpekulovať, ako by to asi 
vyzeralo, keby sa odborári nevzdali. Odbory 
by asi boli označené za teroristov (niektorí 
pisálkovia ich tak označili už počas štrajku) 
a ohováračská kampaň v médiách s cieľom 
naštrbiť solidaritu a verejnú podporu by ešte 
zosilnela. Ťažko povedať, ako by tomu vzdo¬ 
rovali, keď nedokázali svoj boj preniesť ďalej 
demonštráciami a informačnou kampaňou 
vyzývajúcou k solidarite zo strany ostatných 
organizovaných i neorganizovaných pracujú¬ 
cich a cestujúcich. Verejné zhromaždenia za 
účasti verejnosti sa konali v kriticky má¬ 
lo mestách. Demonštrácie sa nekonali nikde. 
Solidárne štrajky takisto nikde. S výnimkou 
politických parazitov, boli jediní, kto viditeľne 
vyjadril solidaritu, pokiaľ viem, len zvolenskí 
vodiči autobusov a - Priama Akcia... 

Nasledoval by ešte výraznejší tlak eko¬ 
nomických gigantov (napr., US Steel), ktoiý 
by podľa všetkého urýchlil radikálne riešenie 
zo strany vedenia a vlády. Lenže štrajkujú¬ 
cich by nemohli ani prepustiť (kto by ich 
nahradil?) ani pozatýkať (kam by šupli 
väčšinu z 43 000 zamestnancov?). Mohla by 
zasiahnuť polícia. Ani to by ich však nemuse¬ 
lo nahnať do práce a mimo to, priniesť 
neželaný efekt - silnejšie odhodlanie zotrvať 
v boji. Vláda by šla proti sebe, lebo represia 
by vyvolala odozvu v zahraničí a mohla 
nežiadúco ovplyvniť jej integračné snahy. 
Odozva by bola aj doma a to veľmi jasná, 
opozícia by volala po predčasných voľbách. 
Ak by aj bol štrajk zlomený, jeho spoločenský 
a historický význam by bol ešte významnejší. 
Ešte viac by odhalil zvrhlú a násilnú tvár 
štátu a kapitalizmu. Záver je jednoznačný. 
Pracujúci by získali oveľa viac a po pravde, 
stali by sa skutočnými hrdinami. 

Úprimne, aby toto všetko železničiari 
ustáli, muselo by byť medzi nimi veľmi silné 
puto solidarity a odvahy, ako aj živá komuni¬ 
kácia. Solidarita a odvaha mnohým rozhodne 
nechýbali, komunikácia, žiaľ, áno. 

Samozrejme, mohlo by sa stať aj niečo 
menej dramatické - vláda by ustúpila a zača¬ 
la riešiť zadlženosť železníc inak. Vzdala by 
sa a musela vrátiť úver. Doplatili by sme na 
to my, lebo by to bolo z našich daní. Príčina 
je ale inde. Toto je len dôsledok vládnych 
omylov. Takto by to ale malo aspoň nejaký 
zmysel. A to nehovorím o možnosti uhradiť to 
z rozpočtu armády. Keď sa chce, peniaze sa 
vždy nájdu. 


Bez komentára 

(5. 2. 2003, SME, krátené): 

Signalista Jozef Tóth odmieta, že by súd vyriešil 
problém za železničiarov, ktorým štrajk začal 
prerastať cez hlavu: „Hlúposť. My sme boli ochotní 
pokračovať až do splnenia našich podmienok. A 
že pri tom vznikli škody? Tie vznikajú pri každom 
štrajku, či vo Francúzsku, Madársku, alebo u nás. “ 
Zo štrajku má zmiešané pocity. „Na štrajky ešte 
nie sme zvyknutí. Preto sa k štrajku nepripojili 
všetci železničiari. Mnohí mali obavy, čo bude 
dálej, či nás nezačnú prepúšťať. Strach som mal aj 
ja. Veď obaja s manželkou pracujeme na že¬ 
leznici. Ale ako by som sa mohol pozrieť svojim 
dvom dcérkam do očí? Ako by som im vysvetlil, že 
síce mám výhrady k manažovaniu železníc, ale 
štrajkovať nebudem, lebo sa bojím?“ 

Je rozhodnutý. Ak vyhlásia obnovenie štrajku, 
znovu sa pripojí: „ Topmanažment vyhadzuje 
miliardy do vzduchu, pritom pre pár miliónov ide 
rušiť lokálky.“ 


Štraj k a KOZ 

Trvalo 3 roky kým sa železničiarske 
odbory spamätali. Je potešujúce, že sa vôbec 
prebrali a priamou akciou s pomerne radi¬ 
kálnymi nekompromisnými požiadavkami 
zdvihli svoje chrbty a zároveň dali nádej pra¬ 
cujúcim v ďalších odvetviach. Je tu ale aj iný 
kladný dopad štrajku? Z pohľadu odborár¬ 
skych bossov áno. Ako vyjednávači dostali 
veľký tromf a môžu hroziť podobnými akcia¬ 
mi. V tomto zmysle sa situácia v odboroch 
zhoršila a radoví odborári zostali manipulo¬ 
vateľnou masou, ktorú možno pri každej 
príležitosti využiť. Keď sa skutočne začnú 
mobilizovať, možno ich zas pacifikovať. Podľa 
toho, ako sa to funkcionárom hodí. 

KOZ štrajk podporila. Slovne (pri KOZ je 
aj toto obdivuhodný výkon). Neskôr, po vyda¬ 
ní nariadenia súdu, sa zachovala tradične - 
schizofrenický. Uznáva, že jediná možnosť 
bola podriadiť sa rozhodnutiu súdu, hoci 
„ústavné práva železničiarov boli pošliapané 
spôsobom, ktorý potvrdil, že Slovensko 
smeruje do obdobia ranného kapitalizmu 
a nie do modernej, demokratickej, sociálnej 
Európy.“ OK, takže čo? Takže spíšeme nejaké 
lajstro a budeme sa tomu prizerať. Super. 

Nové boje na obzore? 

Vedenie železníc teraz hrá urazené dec¬ 
ko. Odmietlo vyplatiť prémie za február bez 
predloženia dôkazov o opodstatnenosti tohto 
kroku. Mali byť vyplatené v marci. Minimálne 
ŽSSR zas plánujú nulový rast miezd na tento 
rok. Železničiari však žiadajú v zvýšenie 
miezd o takmer 14 %. 

Okrem toho, pri ďalšom veľkom prepúš¬ 
ťaní (dokopy až 15 000 železničiarov) sa bude 
posudzovať aj to, „ako zodpovedne sa tí-ktorí 
železničiari správali počas prípadného štraj¬ 
ku“, zastrája sa Mikloš. Ako pánu milionáro¬ 
vi (pravej ruke Medzinárodného Menového 
Fondu a Svetovej banky) a zvyšku parazitov 
vo vláde, odpovedia železničiari nabudúce? 


Z výzvy k solidarite so železničiarmi, 
zverejnenej na intemetovej stránke 
kolektívu Streetparty: 

Kto spôsobil straty na železniciach? 
Zamestnanci alebo politici a manažmenty ? 
Komu straty železníc vyhovovali a kto na nich 
najviac zarobil? 

Zamestnanci alebo politici a manažmenty ? 

Kto bude za to všetko potrestaný? 
Manažmenty, politici alebo zamestnanci ? 

Kto môže legálne vydierať, zastrašovať, stavať 
do neistoty a využívať ľudí? Kto má právo 
svojvoľne a beztrestne rozhodovať o ich 
životoch, o ich zamestnaní, pracovnom čase, 
zdravotnom zabezpečení alebo o majetkoch, 
ktoré ľudia vytvárajú? 

Zamestnanci alebo politici a manažmenty ? 
Kto musí neustále ustupovať a plniť príkazy ? 
Kto je však dnes označený za nebezpečného 
vydierača, keď konečne nájde odvahu sa brániť 
a využije na to to jediné, čo má = svoju prácu? 
Nie sú to obyčajní radoví zamestnanci ? 


pravý. Čo na tom, že tam sú obchádzky, kto¬ 
ré cestu autobusom časovo pekne natiahnú 
a niekde aj predražia? Čo na tom, že niekde 
náhradné autobusy nemusia vôbec pokryť 
dopyt? Čo na tom, že železnica je najekolo- 
gickejší a najbezpečnejší spôsob hromadnej 
prepravy? Čo na tom, že do nákladov sa 
nezaratávajú externality spojené s cestnou 
dopravou (údržba ciest, škody na životnom 
prostredí, majetku či životoch)? Čo na tom... 



Vedenie hore, zamestnanci dole . ' ^ 


Útok na železnice 
v ďalších štátoch 

Argentína (1991-95) - Svetová banka 
(SB) financovala prepustenie 80 tisíc 
zamestnancov železníc. Brazília (1995-98) - 
Privatizačný proces, ktorý bol súčasťou 
programu na zníženie počtu zamestnancov 
financovaného SB, znížil pôvodný počet 42 
tisíc zamestnancov na 22 tisíc. Z nich bolo 
do konca roku 1998 neuveriteľných 11 tisíc! 
Na privatizačný proces tak za 4 roky 
doplatilo 75 % zamestnancov. 

CEPA informuje: „Podľa zdrojov medzi¬ 
národných odborových združení priniesla 
privatizácia železníc zhoršené pracovné, zdra¬ 
votné a bezpečnostné podmienky. Predstavi¬ 
telia železničných zamestnancov v Argentíne 
oznámili, že pracovný čas rušňovodičov sa 
predĺžil, pričom ich mzdy klesli. Vzrástla 
nehodovosť ako dôsledok zvýšenej pracovnej 
záťaže. Ich brazílski kolegovia tvrdia, že zní¬ 
ženie nákladov na prevádzku prostredníct¬ 
vom znižovania počtu pracovníkov a väčším 
využívaním subdodávateľov sa tiež odzrkad¬ 
ľuje na zvýšenej únave zamestnancov želez¬ 
níc, najmä rušňovodičov, a nepriaznivo 
ovplyvňuje ich práceschopnosť a zručnosti.“ 

Podobné projekty presadila Svetová 
banka aj na Pobreží Slonoviny, v Keni, 
Zambii, Zimbabwe a v ďalších krajinách. Jej 
funkciu u nás supluje EIB. 

Celoeurópsky štrajk proti 
privatizácii železníc 

Po stretnutí európskych odborov 20. 
februára v Madride sa začína medzinárodná 
kampaň proti privatizácii železníc. Výzvu pri¬ 
jali SUD-Rail (fr), CGT (es), ORSA, UCS 
a FLTU-CUB (it) a RMT (uk). Kampaň má 
začať jednotným štrajkom 14. marca 2003. 

Spracoval Michal Tulík 
Zdroje: www.cepa.sk,www.streetparty.sk, 
www.sme.sk, Európska únie byznysmenú 
abyrokratú (ČSAF, 1999) 

ktorom bolo päť bodov ako sa správať k zá¬ 
kazníkovi. Čosi typu „1. poviete dobrý deň, 2. 


a nechcú odchádzať z domova. A kto by ich 
zobral? Tak sa musia nejako prebíjať doma. 


Ďalší deň 24-ročného starca 


Hrozne som sa nudil a tak som si pove¬ 
dal, že zájdem niekde na pivo. Už dlhší čas 
chodíme s kamošom do 
jednej krčmy. Je dosť 
zašitá, blízko domu a ne¬ 
musíme čumieť na hlavy 
náckov, ktorí sedia už 
pomaly v každom podniku. 

Tento, do ktorého chodíme, 
obchádzajú, lebo ho vlastní Turek ovešaný 
zlatom, ktorý tu vlastní viac podnikov a dosť 
sa mu darí. No, veď svojich zamestnancov 
celkom pekne zdiera. Ako každý iný pod¬ 
nikateľ. Takýto typ obživy, kde jeden maká 
a druhý na ňom zarába, nepozná hraníc. 

Sadli sme si za stôl, vyhodili z vreciek 
mobily, cigy a peňaženky plné drobných. 
Objednali sme si pivo. Stojí síce dvacku, ale 
je aspoň toho pol litra, takže sa človek pritom 
zabaví a ešte k tomu mu to aj pozabíja 
nejaké bunky :) 

Blava 

Kecali sme o tom ako sa tu žije napiču, 
že by sme mali čím skôr odísť, i keď pravda, 
nemáme zaručené, že inde to bude lepšie. 
Veľa našich známych odišlo do Blavy. Je 
tam menšia nezamestnanosť, viac peňazí za 
hodinu atď. Spomenul som si na svojho do¬ 
brého kamaráta a jeho holku. Žijú v Blave už 
tri roky. Utkvel mi v pamäti jeden rozhovor 
s jeho holkou, ktorá robí vo veľkom obchode 
s elektronikou. Buď sedí za pokladňou alebo 
len tak chodí medzi pultmi a snaží sa byť 
milá na zákazníkov. To, čo občas vnímame 
ako otravovanie, keď si niečo prezeráme a už 
za nami stojí predavač v rovnošate a pýta sa 
či nám môže pomôcť, je čosi viac ako len 
snaha byť milý. To isté platí aj pri po¬ 
zdravoch, keď sa vám sami predavači za po¬ 
kladňami pozdravia pri odchode. Kamaráto¬ 
vej holke sa stalo, že raz, keď pracovala za 
pokladňou, sa nepozdravila zákazníkovi, kto¬ 
rý zaplatil za tovar a odchádzal preč. Ona si 
to samozrejme ani neuvedomila. Bola už dosť 
unavená a tešila sa domov. Na druhý deň si 
ju zavolal vedúci a ukázal jej na videu nahra¬ 
ný „prehrešok“, ktorý urobila. Oficiálne jej 
ohlásil, že toto je prvé napomenutie a pri 
druhom bude prepustená. Dosť drsné, že? 
No, ale to ešte nebolo všetko. To, prečo by ju 
vyhodili by sa napísalo do nejakého papiera 
a tým pádom by si už mohla horšie nájsť rov¬ 
nakú robotu na inom mieste. Pravdepodobne 
za nejaké porušenie pracovnej morálky alebo 
ako to nazvať. Ona sa rozhodla, že radšej 
odíde sama, pretože s tou poznámkou na 
papieri by to bolo so zháňaním roboty horšie. 
Myslel som si, že časy kádrových posudkov 
už skončili. Odvtedy, už otázky predavačov 
typu „môžem vám pomôcť“ neberiem ako 
nejaké otravovanie, ale ako príkaz, ktorí 
musia splniť. 

Čosi podobné sa stalo aj mne, keď som 
brigádoval v Metre. Bol som tam asi piaty- 
krát. Tentoraz ma šupli na oddelenie mäsa. 
Celkom pohoda, len dosť kosa. Na začiatku 
smený ku mne prišiel nejaký predavač, s kto¬ 
rým som si menil smenú a ukázal mi, či som 
už videl toto. To „toto“ bol žltý papierik, na 


pozorne si vypočujete, čo si zákazník žiada, 
atď.“ Ako pre magorov. Ja som sa prv len 
zasmial, lebo som si myslel, že je to vtip. Ale 
kamenný ksicht chlapíka, čo mi to ukazoval, 
hovoril niečo iné. Tak som si to akože prečítal 
a vrátil mu to. Urobia z vás stroje, čo máte 
robiť, ako máte rozprávať a samozrejme, že 
ich nezaujíma, že vám nevyšiel deň, že 
neviete, ako vyjdete tento mesiac s platom. 
Ešte dobre, že som tam len brigádoval. 

Ostatný čas som najviac makal vo 
Volkswagene. To je ďalší prípad expanzie 
západného kapitálu na východ. Vláda určila 
daňové prázdniny a tak sa tu natrepali firmy 
ako je VW. Doslova na lúke postavia haly 
a ubytovne a poďme na to. Podnik fachčí 
celých 24 hodín. Smený sa striedajú ako 
v Metropolise. Vyšťavia ľudí a po skončení 
daňových prázdnin sa stratia tak rýchlo ako 
prišli, niekde ďalej na východ, kde budú 
ľudia makať za polovicu toho, čo berú tu 
a ešte budú šťastní koľko zarobili. Tempo 
a prístup k zamestnancom sú otrasné. Počul 
som, že nikto tu nevydrží makať dlho a že aj 
chlapi, čo sú zvyknutí robiť tvrdo, to po pár 
mesiacoch vzdajú. Kamarát tu bol 
zamestnaný len v upratovacej službe a makal 
tri mesiace vkuse (bez víkendov) dvanástky 
nočné. Potom mu už z toho hrablo a začal 
makať len cez víkendy. Väčšinou tu robili 
východniari, Rómovia a bývalí basmani, ktorí 
si po odsedení len ťažko nájdu robotu niekde 
inde. Sú radi, že majú aspoň toto. Prístup ve¬ 
dúcich k zamestnancom bol samozrejme kla¬ 
sicky príklad toho, že ak niekomu dáte moc, 
automaticky toho začne zneužívať. Vedúci 
boli vlastne bývalí zamestnanci, ktorí tu boli 
už pár mesiacov a akosi „postúpili“. Dôvod 
bol väčšinou ten, že tu boli najdlhšie a vedeli, 
čo majú robiť. Raz sa mi stalo, že som mal 
nad sebou troch vedúcich. Na vrchole bol 
hlavný vedúci (tí tam boli dvaja). Pod ním bol 
nejaký dlhodobý zamestnanec a tento si 
v našej skupine (5-6 ľudí) našiel ďalšieho, 
ktorý na nás dával pozor a ktorý sa ako jedi¬ 
ný rozumel tomu, čo máme robiť. Pekný prí¬ 
klad zbavovania sa zodpovednosti. Samozrej¬ 
me, o nejakých odboroch tu nemôže byť ani 
reč. Raz ráno, keď som po nočnej čakal na 
svojich 500 Sk, prišiel nejaký nový a „vedúci“ 
mu vysvetľoval pravidlá. Ak nenastúpi na 
smenú raz (pričom dôvody ho nezaujímajú) 
stiahne mu 500 Sk, ak nepríde druhýkrát, 
tak má vyhadzov. Zlatý kapitalizmus. 

Starý dobrý východ 

Pokiaľ je človek mladý a žije na 
východe, tak uteká kamkoľvek na západ. 
S tými staršími je to problém. Ľudia po 
štyridsiatke sú už usadení, je im tu dobre 


Podmienky, v akých tu ľudia pracujú, 
sa podobajú na tie spred 100 rokov. Mama 
pracuje v podniku, ktorý je ešte pozostatkom 
boľševika u nás. Po 89-tom sa samozrejme 
podnik rozpredal trom podnikateľom. Tí kaš¬ 
lú na svojich zamestnancov a na podmienky, 
v akých pracujú. V hale, v ktorej mama pra¬ 
cuje, je viete strašne horúco a je stále plná 
nedýchateľnej pary. Za smenú tam odpadnú 
tak 2-3 ženy (mužov, ktorí tam pracujú ako 
údržbári, je tam len zopár). Keď sa boli po¬ 
sťažovať vedúcej, doslova im povedala, že ju 
nezaujíma koľko žien za smenú odpadne, ale 
koľko sa toho vyrobí. Keď nepochodili u nej, 
zašli za svojím odborárom, ktorý je však 
jedna ruka s vedúcimi a o zamestnancov sa 
vôbec nestará. Ten im zas povedal, že ak im 
je horúco, nech si oblečú plavky a ešte sa im 
zasmial do tváre. O pár dní na to dostal je¬ 
den z chalanov, ktorý tam pracuje, epileptic¬ 
ký záchvat. Keď ho prvýkrát dostal doma, 
lekár mu povedal, aby sa vyhýbal miestam, 
kde sa ťažko dýcha a kde sú teploty vyššie 
ako prirodzená izbová teplota. Robotu si inú 
nenašiel a tak ostal pracovať na svojom sta¬ 
rom mieste. Vydržal tam dva týždne a opäť 
musel ísť k lekárovi, kvôli ďalšiemu záchva¬ 
tu. O pár týždňov za odborárom došli zames¬ 
tnanci so sťažnosťou, že z vody, ktorá vyteka¬ 
la z kohútikov v hale majú zažívacie problé¬ 
my. Požiadali ho, či by im vedenie nemohlo 
kupovať nejakú minerálnu vodu alebo či by 
aspoň nenosili pitnú vodu v bandaskách 
z inej prevádzky, kde bola nezávadná. Tak to 
už pána „odborára“ riadne naštvalo a ženy 
vyhodil z kancelárie. „Samozrejmý“ je aj 
zákaz rozprávania sa počas smený a presný 
čas ako dlho sa môžete zdržať na toaletách. 
Úrazy sú dosť časté. Strechy na hale sú už 
deravé a keď prší (alebo je vžime odmäk), 
všetci zamestnanci majú smolu. Voda steká 
po strojoch na podlahu. Stroje sú silnoprú¬ 
dové (a staré) a nie sú stavané na takéto 
podmienky. Strach, že sa niečo stane tu bol 
neustále. Mamu zopárkrát kopla elektrina, 
ale jej mozog ešte stihol ruku odtrhnúť od 
stroja. Také šťastie však nemala jej kolegyňa, 
ktorú tam triaslo zopár sekúnd a skončila na 
pohotovosti. Ak si myslíte, že sa to hlásilo 
ako nejaký pracovný úraz, tak to sa mýlite. 
Nič také. Nejako sa to ututlalo. Samozrejme, 
že so strechou sa nič neurobilo a voda si 
veselo steká po vysokonapäťových kábloch 
i naďalej. Pýtal som sa mamy, či niekedy 
nepremýšľali o štrajku. Majú strach a tiež sú 
na to všetky ženy dosť vyčerpané (na 8-hodi- 
nový pracovný čas a voľné víkendy zabudni). 
Musia makať čo najviac, aby čo najviac 
zarobili, nielen preto, že sú na východe, ale aj 
preto, že sú ženy. Občas čosi ako divoký 
štrajk prebehne. Keď sa rozhodne väčšina 


žien jednoducho neprísť na smenú alebo 
odísť po 8 hodinách a ignorovať príkazy zho¬ 
ra, že majú pracovať ďalších 
8 hodín. Žiaľ, vždy sa nájde 
dosť takých, ktorí sa rozhod¬ 
nú na smenú prísť a kašľú 
na nejakú solidaritu. Takéto 
štrajky nie sú organizované 
a prakticky nik o nich nevie. 
Najhoršie je, že nedržia spolu. 

A čo my mladí? 

Občas som fakt rád, že mám vek, aký 
mám a že mám zatiaľ aspoň tú maturitu (a 
dúfam, že dokončím aj vysokú školu). Horšie 
to majú tí bez nej a ktorí po skončení učilíšť 
nemajú kam ísť. Teda majú, ale za akých 
podmienok. Môžu ísť pracovať do neďalekého 
drevárskeho podniku, kde sú pracovné úrazy 
tak časté, že sa nad nimi už nik nepozasta¬ 
vuje. Ľudia tam prichádzajú o prsty na ru¬ 
kách alebo ich rozseká sekačka na drevo na 
5 centimetrové kúsky. Hneď vo vedľajšom 
paneláku býva chalan, ktorému to odseklo 
prsty na pravej ruke a ostal zmrzačený na 
celý život. Teraz žije na invalidnom dôchod¬ 
ku. Iného známeho mojich rodičov zachytila 
sekačka a rozsekala ho na malé kúsky. Čo sa 
mu stalo sa zistilo až na druhý deň, keď sa 
našli kúsky jeho košele. Jeho rodina žiadne 
odškodné nedostala. Bola to vraj jeho chyba. 

Po ďalší príklad sme ani nemuseli ísť 
príliš ďaleko. Podnik, kde sme sedeli sa po¬ 
maly vyprázdnil a čašníčku sme trochu po¬ 
znali. Sadla si k nám a začali sme sa trocha 
vypytovať. Je to typ ukecanej holky a tak 
sme sa podozvedali dosť veľa vecí. Napríklad 
to, že týždenne odrobí asi 76 hodín a holky, 
ktoré tu pracovali ako prvé dostávali (a teraz 
sa podržte) 10 korún na hodinu. Teraz je to 
už „lepšie“ a dostávajú 35 Sk (za 18-hodinové 
smený). Tu na východe je veľa firiem zašitých 
niekde po dedinách, kde je normálne, že za¬ 
mestnanec dostane 3500 Sk na mesiac. Žiaľ, 
u nás je taká mentalita, že ak si má človek 
vybrať medzi tým či bude makať za 3 a pol 
alebo brať podporu tri a pol, tak si radšej 
vyberie prvú možnosť, lebo aspoň „dačo 
robi“. Žiaľ, sme až príliš robotná nátura :). 

A domov... 

Opäť som mal pocit, že som radšej ani 
nemal ísť von. Kedysi, keď sme chodili von, 
bola to nezáväzná sranda. Pivo stálo 7,50 
a človek spoznával každý deň nových ľudí, 
s ktorými sa dalo fajn pokecať. Dnes stojí 
pivo minimálne dvakrát viac a tí fajn ľudia sa 
buď odsťahovali, alebo sa z nich stali 
agresívne alkoholické typy. Keď odtiaľto 
neodídem skončím ako oni ...bŕŕŕŕŕ.... Alebo 
sa to pomaličky začne zlepšovať, ľudia už 
toho začnú mať dosť, pochopia, že to nemusí 
byť vždy tak a začnú sa aj tak správať. Od 
rečí spred televízora a nadávania v krčme sa 
hádam pohneme k organizovanej nenávisti, 
k pomalému zvyšovaniu nášho sebavedomia 
a k zlepšovaniu situácie. Veď už pomaly 
nemáme čo stratiť... 

Fero Daniel 


„Začal som chodiť na autobusovú stanicu Mlynské nivy 
a pozorovať život a dianie okolo. Hanba-nehanba, začínam 
zbierať zo zeme všetko, čo tam leží Ľudia po mne zazerajú, čo 
som zač. Nekradnem nežobrem len sa tak túlam Som takmer 
bez peňazí a prácu si nemôžem zohnať len kvôli tomu, že môj 
bývalý zamestnávateľ ma všade očierňuje. “ 

Snažíme sa im to 
však znepríjemňovať 

Toto sú slová jedného z množstva ľudí, ktoiých trhový 
mechanizmus vytlačil na okraj spoločnosti a s dôstojnosťou im 
vzal i nádej na lepší život. Ocitnúť sa na ulici bez práce sa dnes 
môže prakticky každý z nás. Vysoká nezamestnanosť, neschop¬ 
nosť odborov a pravicová vláda dovoľujú zamestnávateľom 
klásť si neľudské pracovné podmienky. Nízka mzda, dlhá pra¬ 
covná doba. Ak sa ti nepáči, môžeš ísť. Vonku na tvoje miesto 
čakajú desiatky nezamestnaných. Kto z nás by túto zázračnú 
vetu z úst kapitalistu už raz nepočul? Na viere v sociálnu 
spravodli-vosť a istote, že sa o mňa štát v sociálnej núdzi 
postará, mi rozhodne nepridá Kaníkova novela Zákonníka 
práce a už vôbec nie dôchodková reforma zaváňajúca 
mariánskym kapitalizmom z dielne toho istého parazita. Po 
výroku hovorcu bratislavského primátora Milana Vajdu, že 
„magistrát nemá žiadne páky, ako by obmedzil pohyb 
bezdomovcov v uliciach hlavného mesta“, no napriek tomu 
„snažíme sa im to však znepríjemňovať prostredníctvom 
mestskej polície“, už nemám slov. Kým bývalý starosta 
bratislavského Starého Mesta Andrej Ďurkovský zhrabne 
v odstupnom takmer tristo tisíc, pre ľudí žijúcich v sociálnej 
mizérii platí celkom iný zákon - policajná šikana. Neviem či sa 
zmierim s touto skutočnosťou. Neuspokojuje ma úplne 
myšlienka, že keď sa ocitnem v sociálnej núdzi, ústava mi 
zaručí štatút občana druhej kategórie a vláda na akejkoľvek 
úrovni mi pošle namiesto sociálnej pomoci policajnú hliadku. 

Moje pochybnosti o tom, že žijeme v beztriednej spoločno¬ 
sti, kde sme si všetci rovní, sa rozplynuli. Teraz som si tým už 
naozaj istý! Život v kapitalizme sa stal po výroku Milana Vajdu 
a po afére o vyplácaní odstupného bývalým primátorom aj pre 
mňa, radového občana, prehľadnejším. Už poznám skutočný 
význam polície a viem, že moje dane sú v dobrých rukách. 

mxo 


Ste chorí? Ok, ale máte na to? 


Aaaaa máme tu ďalšie reformy. Do no¬ 
vého roka čosi milé od vlády. Ako kaž¬ 
dý, aj tento rok sa začne o čosi horšie 
pre nás, ktorí nepodnikáme alebo nese¬ 
díme vo vláde. Už si pomaly zvykáme, 
že z novoročnej opice nás prebudí 
realita slovenského kapitalizmu. 

Vláda požičiava, požičiava a už treba aj 
čo-to splácať. Banky dajú, ale čosi za to 
chcú. Tentokrát sa vláda chystá požičať 
si 3,6 miliardy od Svetovej banky, ktoré 
chce použiť na reformu zdravotníctva. 
Čo presne táto reforma bude znamenať 
sa budeme dozvedať len postupne cez 
nejasné správy hovorcov. Niektoré sku¬ 
točnosti už vyšli najavo. Tak či onak, je 
jasné, že zdravotníctvo je zneužívané... 
Veď sa pozrime, ako to s nami vyzerá. 

Čo sme zač? 

Každý pracujúci je blbý ako tágo 
a silou mocou si ničí zdravie ako sa len 
dá. Väčšina pracujúcich maká viac ako 
vládze, viac ako osem hodín. Všetci 
chcú pracovať v zlých podmienkach. 
Chlad, prievan, znečistený vzduch. To 
je to pravé, čo našich pracujúcich láka 
a čomu nemôžu odolať. Majitelia pod¬ 
nikov sa im snažia ako-tak pomôcť, ale 
nie. Ešte pred začatím pracovnej doby 
sa celá smená vyberie na strechu, kde 
s mravčou usilovnosťou robia väčšie či 
menšie dierky do strechy, aby aj oni 
pocítili príjemné kvapky dažďa na svo¬ 
jich tvárach. Potom sa vrátia na praco¬ 
viská, kde sa podelia na skupinky 
a poď ho! Jedna skupinka sa s ener¬ 
giou púšťa do ničenia izolácie elektric¬ 
kých zariadení. Tá druhá zas pre istotu 
nastaví kúrenie buď na maximum, ale¬ 
bo minimum. Ďalší sa už štverajú po 
rebríku a smelo odmontúvajú žiarovky, 


aby sa im horšie pozeralo. Všetci sa 
snažia, všetci. Neustále klopú na dvere 
svojich šéfov, aby im znížili mzdy 
a zvýšili pracovné tempo. Prosia na 
kolenách, aby ich nechali pracovať aj 
cez víkendy. Bezpečnostné služby majú 
plné ruky práce, keď sa v sobotu ráno 
snažia uchrániť objekt pracoviska pred 
pracovníkmi, pre ktorých je rodina až 
na druhom mieste. Cez obed sa všetci 
idú najesť a sú spokojní. Obedy sú dra¬ 
hé a dávky tak malé. S úsmevmi na 
tvári bežia do neďalekého obchodu, kde 
si kúpia nejaký výrobok po záruke, kto¬ 
rý je vystavený hneď 
pri dverách pod tabuľ¬ 
kou „Akcia!“. Takto po¬ 
maly, ale isto, si ničia 
svoje zdravie. Tí šťast¬ 
nejší, ktorí pracujú 
manuálne, nemusia 
čakať. Strkajú prsty do 
cirkulárky, pracujú na 
strojoch, ktoré už 
dávno mali skončiť na 
skládke odpadu, aby si 
privodili nejaký ten 
pracovný úraz. 

To všetko má len jeden 
cieľ: návštevu u doktora 

Je to predsa krása, keď si ráno 
privstaneme a spolu s ďalšími dvadsia¬ 
timi ľuďmi čakáme v čakámiach dýcha¬ 
júcich osemdesiatymi rokmi so zožltnu¬ 
tými plagátmi na zaprášených násten¬ 
kách. Najhoršie je to však, keď sa tam 
natrepú staré babky. Tie poctivo čakajú 
už od pol siedmej rána. Čo na tom, že 
toto je popri chodeniu do kostola asi je¬ 
diná možnosť ich spoločenského života. 
Mali by pekne sedieť doma a čakať na 


smrť. Koho zaujímajú ich problémy 
a to, že celý život prežili ešte v pocti¬ 
vom patriarcháte, kde ich cesta do ko¬ 
stola a pobehovanie okolo sporáka bo¬ 
la jediná činnosť. Pán minister má 
pravdu. Zneužívajú zdravotníctvo! Ale 
čo! Sedíme si v čakárni a keď sa ko¬ 
nečne dostaneme dnu veľmi nás poteší 
doktor, ktorý o nás evidentne nejaví 
záujem, pokiaľ nezaplatíme sestričke 
20 Sk. Aj by nám pomohol ale hold, 
nevie. Na školu sa dostal cez úplatok 
a tak ju aj skončil. On má školu, čo 
chcel a pár profesorov sa nabalilo. 

Všetci sú spokojní 
a systém funguje. Občas 
nejaký pacient omylom 
zomrie, ale čo už. 

Posiela nás na rôntgenový 
snímok, ale hopla! Minul 
sa papier, takže sme si 
mohli ušetriť cestu. Vráti¬ 
me sa aspoň po nejaký 
recept. Predpíše nám čosi, 
ale nie príliš veľa a nie 
príliš dobrý liek, pretože 
chce, aby bol tento mesiac 
odmenený od štátu za to, 
že ušetril peniaze. 

Keď konečne vylezieme z budovy, 
šup ho do radu v lekárni. S radosťou 
doplatíme nejakú tú stovečku, veď 
dnes nie je nič zadarmo a padáme do¬ 
mov. Na maródku sa vypísať nedáme, 
ešte vládzeme stáť na nohách. Budeme 
drieť a drieť a posnažíme sa, aby sme 
sa dôchodku pre istotu nedožili. Veď 
dôchodok je obyčajné okrádanie štátu. 

Veľmi sa tešíme na to, čo nás 
ešte čaká. Nejaké tie vyššie poplatky za 
lieky a návštevu u lekára, zrušenie 
pohotovostí.... 

Fero Daniel 










Novela Zákonníka práce. Vojna v Iraku 


ZERME BOHATÝCH 


strana 5 


Vitaj v kapitalizme 21. storoäa 

Novela Zákonníka práce 


na menej ako 20 hodín 
týždenne, môže skončiť 
bez uvedenia dôvodu! 

Vypúšťa sa ustano¬ 
venie o nemožnosti 
uzatvárať pracovno¬ 
právny vzťah medzi 
manželmi (M) 

K tomu sa dá dodať len 
toľko, že samotný 
pracovnoprávny vzťah 
je pekná zvrhlosť, 
takže či už je medzi 
manželmi alebo nie, 
nám môže byť fuk. 

Vyplácanie odchodné¬ 
ho vo výške jedenná- 
sobku poslednej me¬ 
sačnej mzdy zamest¬ 
nanca zostáva (O) 
Načo žiadať viac? Od¬ 
bory predsa len bránia 
pracujúcich pred útok¬ 
mi šéfov a vlády, aj to 
len na papieri. Načo ro¬ 
biť robotu navyše a bo¬ 
jovali za zlepšenie 
súčasného stavu? 



(pokračovanie zo strany 1) 

Tripartitné dohody o podobe 
novely Zákonníka práce 

Skratka v zátvorke ukazuje čí návrh bol 
prijatý: M - ministerstva, O - odborov, M-O - 
vzájomný kompromis. 

Novela zvyšuje rozsahu práce nadčas na 
250 hodín po dohode so zamestnancom a 
150 hodín, ktoré môže nariadiť 
zamestnávateľ. Zamestnávateľ nemusí 
mať povolenie Národného úradu práce. 

Výnimočne môže nariadiť nadčasovú 
prácu aj na rizikových pracoviskách (M) 
Nadčasy sú citlivou témou. Pre mnohých sú 
jedinou možnosťou ako prežiť. O dobrovoľ¬ 
nosti takejto voľby sa potom dá pochybovať. 
V podstate legalizujú vysávanie našich 
životov (súčasná právna úprava sa obchádza 
a takto asi chcú zabrániť nelegálnym nadča¬ 
som...). Využitím tejto legálnej možnosti však 
obetujeme ďalší kúsok akej-takej voľnosti 
v podobe voľného času. Osoh z toho má pre¬ 
dovšetkým zamestnávateľ. Vycicia nás ako sa 
len dá a ani nemusí zamestnať ďalších ľudí. 
Čo ho do našich rodín, priateľov, detí, od 
ktoiých sa odcudzíme... 

Umožňuje suspendovať zamestnanca na 
pol roka, ak bude podozrivý zo spáchania 
trestného činu (M-O) 

Ministerstvo žiadalo suspendovanie aj 
v prípade porušenia pracovnej disciplíny 
alebo spáchania trestného činu pri plnení 
pracovných úloh a jeho ďalší výkon práce by 
ohrozoval dôležitý záujem zamestnávateľa. 
Toto sa dohodlo ako jedna z prvých vecí. 
Zamestnávateľom nesporne bohato stačí aj 
takýto záver. Čo to môže znamenať v praxi 
napovie konkrétny príklad. Náš kolega 
z francúzskej CNT bojuje so svojim 
zamestnávateľom už niekoľko mesiacov kvôli 
takémuto prvku v zákone. Akého zločinu sa 
dopustil? Využil svoje odborárske práva 
a slobodu prejavu a šíril letáky poukazujúce 
na vykorisťovanie v podniku. 

Pracovný čas pre jedného zamestnávateľa 
bude 48 hodín týždenne (M), zavádzajú sa 
nové formy kratších pracovných časov, do 
20 hodín týždenne (M), 

Načo skrátiť pracovný týždeň? Načo zamest¬ 
nať viac ľudí a uľahčiť život všetkým? A to 
tam je ešte bod, že pracovný pomer uzavretý 


Zavádza sa 2-mesačná výpovedná lehota. 
Zamestnanec, ktorý pracoval v podniku 
viac ako 5 rokov, má 3-mesačnú (M) 

Len čakám čo príde nabudúce. Jedno¬ 
mesačná? Žiadna? 

Bude možné uzatvárať pracovný pomer na 
dobu určitú max. na 3 roky (ministerstvo 
žiadalo 5 rokov), s možnosťou 
opakovaného uzatvorenia (M-O) 

Čím menej prekážok pre zamestnávateľa, 
tým lepšie. Opak škodí trhu. A to škodí 
zamestnávateľovi. Že aké je v tomto miesto 
zamestnanca? Stačí, ak bude makať 
a poslúchať. 

Taktiež bude možné uzatvoriť pracovný 
pomer na dobu určitú aj pre dôchodcov, 
popri poberaní starobného dôchodku (M) 

V zásade tu platí to isté ako pri nadčasoch. 

Ponecháva sa skúšobná doba v dĺžke 3 
mesiacov (O) 

Ministerstvo žiadalo 6 mesiacov. Asi by som 
mal jasať. 

Pri pracovnom pomere na dobu určitú 
bude možnosť prepustenia aj bez udania 
dôvodu (M-O) 

Odbory dohodli dodatok, že sa tak môže stať 
až po prerokovaní s odbormi. Kto má 
skúsenosti s odbormi na pracovisku, vie, čo 
to znamená... 

Ustanovenia o kontrole odborových 
orgánov nad stavom BOZP 
u zamestnávateľa zostávajú (M-O) 

Odbory prijali také znenie, ktoré im už 
nedovolí zastaviť výrobu kvôli zlému stavu 
BOZP. Skrátka, kontrolujte si koľko chcete, 
hlavne že neprestávate makať. 

Základná výmera dovolenky bude 4 týždne 
v roku, v rizikových profesiách sa zachová 
dodatková dovolenka, s možnosťou 
dojednania v kolektívnej zmluve (M-O) 

Ministerstvo navrhovalo riadnu dovolenku 5 
týždňov. 

Zjednodušuje sa možnosť výpovede pre 
zamestnanca z dôvodu nedostatočných 
pracovných výsledkov, po 
predchádzajúcom písomnom upozornení 
zamestnávateľom (M-O) 

Pôvodne to malo byť bez upozornenia. 
„Nepáčia sa mi tvoje pracovné výkony, ak 
nepridáš, máš padáka. Upozornenie by sme 


teda mali, takže nabudúce letíš.“ Dať to 
písomne je najmenej. Prosté... 

Ďalšie tripartitné dohody: maximálny týž¬ 
denný pracovný čas v dvoj- a viaczmenných 
prevádzkach sa nepredlžuje, pričom úpravu 
pracovného času budú môcť zamestnávatelia 
uskutočniť po dohode, a nielen po prerokova¬ 
ní s odborovým orgánom (O); minimálne 
mzdové tarify zostávajú, už však nebudú 
závisieť od dosiahnutého vzdelania, ale od 
stupňa náročnosti práce. (M-O); vypúšťajú sa 
dohody pracovnej činnosti (M); nárok na 
odstupné pri ukončení pracovného pomeru, 
napríklad z dôvodu organizačných zmien 
v podniku, bude mať zamestnanec, len 
pokiaľ nebude čerpať výpovednú lehotu (M- 
O); krátenie dovolenky, ak má zamestnanec 
neospravedlnene zameškanú prácu (M); 
možnosť dať výpoveď zdravotne postihnu¬ 
tému aj bez súhlasu NÚP (M)... 

Dohody na úrovni bipartity: Jedná sa 
o otázku participácie - účasti zamestnancov 
v pracovnoprávnych vzťahoch - a jej formy. 
Výsledky bipartitných rokovaní sa zapracujú 
do novely. Sporné sú hlavne otázky vzťahu 
vzájomného fungovania Zamestnaneckých 
rád (ZR) a odborov a zachovania výhod pre 
radových členov odborov, ako aj ich 
zástupcov. Tomuto problému sa ešte budeme 
venovať v ďalších číslach ŽB. Rozoberieme si 
aj inštitút sprostredkovateľní práce, 
s ktorými majú pracujúci na Západe značné 
problémy a proti ktorým organizovala MAP 
v roku 2002 celosvetový deň akcií. 

Smerujeme do Európy 

Síce nerozumiem tomuto slovnému 
zvratu, veď v Európe už sme, ale ak to nieko¬ 
mu znie lepšie, prosím. Obsah novely skutoč¬ 
ne zavádza pravidlá, ktoré sú dnes v EÚ bež¬ 
né a o ktorých sa akosi nehovorí. Zriedka sa 
hovorí aj o tom, že napríklad zmeny pracov¬ 
ného času a povoľovanie viacnásobných 
úväzkov nezamestnanosť v EÚ neznižuje. 
Dalo by sa pokračovať ďalej, no jediné čo 
zistíme je, že veľa z nás ani nevie, do čoho 
presne smerujeme. Hlavne, že do Európy... 

Po dohode o najzásadnejších bodoch 
novely sa všetky strany predbiehali v potľap¬ 
kávaní oponentov. Obraz o tom, akú skvelú 
novelu to odbory vybojovali si urob sám. 
Odboroví vyjednávači vyjadrili spokojnosť 
s takýmto kompromisným návrhom. Takto 
sa vyjadrujú „naši“ zástupcovia. Neviem ako 
ty, ale ja spokojný rozhodne nie som. Žeby to 
bolo tým, že nie som odborový byrokrat 
s teplučkou kanceláriou, pohodlným autom 
a istým nadpriemerným príjmom... 

S odborovými byrokratmi možno ale 
v jednej veci súhlasiť, lebo novela skutočne: 

♦ Znižuje doterajšie nároky zamestnancov 
za účelom zníženia nákladov 
zamestnávateľov 

♦ Zvyšuje neistotu v pracovných 
vzťahoch. Výrazne znižuje ochranu 
zamestnancov pred svojvoľným prepustením 
zo zamestnania a ochranu skupín 
zamestnancov so špecifickým sociálnym 




postavením a zdravotným stavom. 

♦ Zhoršuje podmienky v oblasti ochrany 
práce a primeraného odpočinku po práci. 

♦ Znižuje práva odborov ako zástupcov 
zamestnancov, diskriminuje ich v porovnaní 
s právami a ďalšími nárokmi priznanými 
zamestnaneckým radám. 

A je na mieste dodať - s požehnaním 
a spokojnosťou odborov, resp. ich šéfov. 

Celá novela má ešte jeden háčik. V apríli ide 
do parlamentu a tam sa môže pozmeniť. 
Všetky dohody by sme tým pádom mali 
vnímať ako „malo by sa...“. Do praxe by sa 
mala dostať v júli 2003. 

Michal Tulík 


Nemedializované závery 

O tom, ako sa vyriešili nasledujúce kritické 
pripomienky odborov, sa v tlači už akosi 
nehovorilo: 

zníženie nárokov zamestnancov pri 
dôležitých osobných prekážkach v práci (pri 
vlastnej svadbe bude poskytovaný deň 
pracovného voľna bez náhrady mzdy, 
zavedenie 6-dňového ročného limitu pre 
vlastné lekárske vyšetrenie alebo ošetrenie a 
6-dňového ročného limitu pre sprevádzanie 
rodinných príslušníkov do zdravotníckeho 
zariadenia a OČR, vypustenie doterajšej 
zvýšenej ochrany matiek, resp. rodičov 
s deťmi do 3 rokov; zrušenie povinnosti 
zamestnávateľov zabezpečovať plnenie 
svojich úloh predovšetkým zamestnancami 
v pracovnom pomere (tým sa podporujú 
rozvíjajúce sa praktiky „zamestnávania 
živnostníkov“ na normálne pracovné miesta 
s negatívnym vplyvom na plnenie odvodových 
povinností na sociálne, zdravotné 
a nemocenské poistenie v nezamestnanosti); 
vypustenie povinnosti zamestnávateľa 

zabezpečovať zamestnancom stravovanie; 

zrušenie zásady zmluvnosti v otázkach 
mzdových nárokov (mzdové nároky bude 
možné upravovať aj v pracovných 
poriadkoch); povinnosť zamestnávateľa 
zabezpečovať plnenie svojich úloh 
zamestnancami v pracovnom pomere alebo 
obdobnom pracovnom vzťahu; účasť 
príslušného odborového orgánu alebo 

zástupcov zamestnancov pri skončení 
pracovného pomeru; náhrada mzdy bez 
zníženia vo výške 12 mesačných priemerných 
platov pri neplatnom rozviazaní pracovného 
pomeru zo strany súdu; rušenie nároku na 8 
hodín oddychu po pracovnej ceste končiacej 
po 24:00 hod.; rušenie zásady rozvrhovania 
pracovného času na 5 dní v týždni; 
vypustenie povinnosti zamestnávateľa 

zabezpečiť prácu zamestnancom, ktorým 
bude daná výpoveď z dôvodu ohrozenia 
chorobou z povolania, resp. prekročenia 
povolenej expozície; počas ochrannej doby sa 
nebude prerušovať počítanie výpovednej 
lehoty; bude možnosť okamžitého 
prepustenia zamestnanca odsúdeného za 
úmyselný trestný čin, hoci dostane len 
podmienečný trest; znižuje sa ochrana pri 
hromadnom prepúšťaní; vypúšťa sa účasť 
odborového orgánu pri prepúšťaní, skracuje 
sa doba, za ktorú vzniká povinnosť náhrady 
mzdy pri tzv. protiprávnom prepustení z 12 
na 6 mesiacov... 


Ostaneme len ovcami 

alebo dáme svojmu životu zmysel? 


15. február vyhnal do ulíc milióny ľudí 
po celom svete protestovať proti 
pripravovanému vojenskému útoku na 
Irak. Výnimkou nebola tentokrát ani 
Bratislava, kde svoj nesúhlas prišlo 
vyjadriť niečo cez 500 demonštrantov. 


Sobotňajší pochod proti vojne v Iraku 
centrom Bratislavy opäť raz poukázal na 
základný nedostatok slovenskej spoločnosti - 
neschopnosť vyjadriť sa k problémom, ktoré 
sa nás bezprostredne dotýkajú. Nízka účasť 
demonštrujúcich nielenže ďaleko zaostávala 
za ostatnými mestami Európy, ale 
predovšetkým utvrdila súčasnú vládnu 
garnitúru v presvedčení, že jej na Slovensku 
nikto nestojí v ceste, žiadna významnejšia 
spoločenská sila, ktorá by ju zastavila pri 
realizovaní svojej arogantnej politiky proti 


ľuďom nielen v sociálnej sfére, ale aj 
v zahraničnej politike. 

Kým všade vo svete sú politici v tzv. 
„demokratických“ krajinách citliví na verejnú 
mienku, slovenská politická elita našu 
verejnú mienku už roky úspešne ignoruje. 
V súvislosti s iniciatívou za vypísanie 
referenda o vstupe Slovenskej republiky do 
štruktúr NATO už dala niekoľkokrát verejne 
najavo, že akákoľvek snaha ľudí rozhodnúť o 
svojej budúcnosti je viac ako jedenkrát za 
štyri roky nežiadúca. A na Slovensku máme 
predsa už vyše štvrťroka po voľbách. 


Dedičstvo minulosti? 

Slovenská vláda nemusí reagovať na 
verejnú mienku citlivo. Keď bez akéhokoľvek 
významnejšieho odporu zo strany pracujúcej 
spoločnosti prešli do praxe začiatkom roka 
antisociálne novoročné balíčky 

ekonomických opatrení, prečo by malo 
vzniesť vlnu masových protestov rozhodnutie 
o vtiahnutí Slovenska do vojny proti Iraku po 
boku Georga W. Busha? Aj koncom roka pri 
oboznámení slovenskej verejnosti s rastom 


životných nákladov a prenesení 
bremena kapitalizmu opäť raz 
na pracujúcich, bola verejná 
mienka zásadne proti. Teraz je 
rovnako proti poskytnutiu 
vzdušného priestoru 

a železničnej dopravy 

americkému vojsku. 

Vláda sa nám otvorene 
smeje do tváre a môže byť len vďačná 
minulému režimu, ktorým tak vehementne 
opovrhuje, že vychoval spoločnosť bez odvahy 
hovoriť nahlas. Averzia pracujúcich ku 
Komunistickej strane vypestovala u starších 
generácii odpor k prirodzeným prejavom 
nesúhlasu, akým je napríklad aj 
demonštrácia. Nanútené prvomájové pochody 
Komunistickej strany jednoducho nemohli 
zanechať v nikom normálnom nič dobré. Ide 
o to prelomiť ľady. 

(pokračovanie na strane 7) 

Vojna v Iraku 

O čo ide a ako ju ochromiť 



(pokračovanie zo strany 1) 

Pokiaľ ide o zbrane hromadného niče¬ 
nia, aspoň teda jadrové, prečo ich môže 
vlastniť Izrael, Severná Kórea, Pakistan či 
India, ale Saddám nie? (Čisto v rovine logiky.) 
Faktom je, že nikto nedokázal, že ich Irak 
v súčasnosti vlastní a neveria tomu ani zbroj¬ 
ní inšpektori. Oproti tomu, minimálne Paki¬ 
stan a India ich majú naisto. USA to nejak 
nevadí. Izrael vedie vyhladzovaciu vojnu proti 
Palestínčanom, podobne Turecko proti Kur¬ 
dom na svojom území. Prečo vláda USA ne¬ 
útočí na nich? A podobných príkladov je viac. 

USA a Británia v Iraku zriadili „bezleto- 
vé zóny“ pokrývajúce 60 % celého územia, 
ktoré nemajú žiadnu oporu v medzinárod¬ 
nom práve. Len za posledných 5 rokov tam 
počas vojenských operácií podľa OSN zahy¬ 
nulo 300 civilistov. Keď Irak v roku 1988 
splynoval 6 tisíc Kurdov, pol roka na to do¬ 
stal pôžičku od USA v hodnote 1 mld. USD. 

Nová mapa sveta, 
nové sféry vplyvu 

Pristavme sa pri úlohe európskych 
štátov v konflikte, predovšetkým Francúzska, 
Ruska a Nemecka. Francúzsko a Rusko majú 
v Bezpečnostnej rade OSN právo veta. Záro¬ 
veň majú s Bagdadom uzatvorené mnohomi- 
liardové kontrakty. Obavy, že o ne prídu, ak 
sa ich zmocní Washington, sú zrejmé. Na 
tento fakt nadväzujú ďalšie v súvislosti 
s ťažbou a ziskami z ropy. 

Zvýhodnená ekonomická pozícia. Zis¬ 
ky jednotlivých korporácií závisia od vzťahov 
so štátmi, ktoré ropu vyvážajú. Diverzifikácia 
produkcie ropy (otváranie nových zdrojov zá¬ 
sob, ako napríklad v Strednej Ázii alebo ná¬ 
vrat irackej ropy na svetové trhy) oslabuje 
moc OPECu - konzorcia štátov, ktoré vyváža¬ 
jú ropu. Firmy, ktoré berú ropu od OPEČ, si 
takto posilňujú pozíciu za jednacím stolom. 
Ak USA obsadia Irak, podľa všetkého použijú 
svoju vojenskú silu v oblasti k obohateniu 
firiem, ktoré sídlia v USA a nie, dajme tomu, 
vo Francúzsku. 

Zisky a investície. Čo sa stane so zis¬ 
kami? Dali by sa reinvestovať, ako naznačuje 
výňatok z Washington Post týkajúci sa 
Saudskej Arábie (WP, 21. 9. 2001): „Od 70. 
rokov sa mení úloha Saudskej Arábie. 
Z obrovského dodávateľa ropy sa stáva kľú¬ 
čový americký spojenec a ekonomický part¬ 
ner v regióne. V 70. a 80. rokoch vzpružila 
medzinárodný bankový systém výnosmi zo 
svojej ropy. Od roku 1981 zarobili americké 
stavebné firmy a dodávatelia zbraní vyše 50 
miliárd USD ... Investície USA predstavovali 


v roku 2000 4,8 mld. USD... Americký ropný 
gigant Exxon Mobil Corp. bol len nedávno vy¬ 
braný vládou Saudskej Arábie, aby viedol dve 
z troch konzorcií pripravujúcich projekty sú¬ 
visiace so zemným plynom a to v hodnote 20- 
26 mld. USD.“ Začiatkom marca sa ukázalo, 
že firma, ktorej do svojho zvolenia šéfoval 
viceprezident Diek Cheney, získala kontrakt 
na prestavbu irackých ropných polí po vojne. 

(Ne)závislosť na rope. Ropný priemysel 
nie je len zdrojom ziskov. Produkuje aj dôle¬ 
žitú surovinu - ropu. Hoci USA určite nie sú 
závislí na dodávkach ropy zo Blízkeho výcho¬ 
du, veľká časť sveta, vrátane Európy a Ja¬ 
ponska, je. Takže, čím je Washington na Blíz¬ 
kom východe silnejší, tým väčší vplyv má na 
týchto potenciálnych rivalov. Americký štát 
nepresadzuje len záujmy ropných korporácií, 
ale celkové záujmy vládnucej elity. Okrem to¬ 
ho, aj keď sa dnes Amerika nemusí spoliehať 
na ropu na Blízkom východe, v budúcnosti 
sa to môže radikálne zmeniť. Odbor energeti¬ 
ky len nedávno oznámil, že 70 % ropy spotre¬ 
bovanej v USA sa bude v roku 2025 dovážať. 
USA to môže postaviť do strategicky nevý¬ 
hodnej pozície. 

Vládny terorizmus doma. Nejde tu 
však iba o zisky 
a ťažbu ropy. 

Vojna v Iraku 
umožňuje odvrá¬ 
tiť pozornosť od 
skutočných pro¬ 
blémov Bushovej 
administratívy 
doma. Napríklad, 
od faktov ako je 
jej prepojenie na 
skorumpovanú 
Enron Corpora¬ 
tion, obrovský 
a stále rastúci 
rozpočtový defi¬ 
cit, daňové úľa¬ 
vy, ktoré vo veľ¬ 
kom zvýhodňujú 
bohatých, oklieš¬ 
ťovanie občianskych slobôd a Bushove 
odmietnutie dohôd o balistických strelách 
a globálnom otepľovaní. Aby to malo správny 
šmrnc chýba už len spomenúť, že čoskoro sú 
tu prezidentské voľby a Bush vládne krajine, 
ktorá je momentálne v najväčšej ekonomickej 
kríze od roku 1929. 

V dlhodobom ohľade je vojna o ochrane 
a posilnení ekonomických záujmov americké¬ 
ho kapitálu. Rovnako ako v prípade Balkánu 
a Afganistanu a ako tomu bolo vo väčšine 
ostatných prípadov za posledných sto rokov. 


Čo bude „po"? 

Teroristické útoky z 11. 

9. 2001 umožnili preniesť 
expanzívne plány USA (pri¬ 
pravené ešte pred 11. 9.) do 
reality. Nasleduje snaha zís¬ 
kať kontrolu nad Stredným Východom. Často 
sa hovorí o bleskovej vojne a zabúda sa aj na 
možnosť „dlhotrvajúceho konfliktu 
a škaredých následkov.“ 

Americká predstava o vojne je jednodu¬ 
chá - poraziť nepriateľa behom 1-2 mesiacov, 
podobne ako v prvej vojne v Zálive, v Košové 
či v Afganistane. 

V prvých dňoch vojenskej akcie má 
americká armáda distribuovať potraviny 
a ďalšie predmety, ktoré majú pomôcť a za¬ 
čať potrebnú rekonštrukciu. Oficiálni pred¬ 
stavitelia americkej vlády hovoria, že cieľom 
je uistiť Iračanov, že „ľudia sa „ihneď“ začnú 
mať lepšie ako pred vojnou a pripísať toto 
zlepšenie priamo Spojeným štátom. 

Ako pre Washington Post povedal neme¬ 
novaný člen americkej administratívy: „Cesta 
k celému Strednému Východu ide cez 
Bagdad.“ Stačí 
sa pozrieť na 
mapu. Obsadí 
sa druhé naj¬ 
väčšie zásobisko 
ropy a nech už 
bude iracký re¬ 
žim po vojne 
akýkoľvek (pri¬ 
čom vládne plá¬ 
ny USA ani 
v jednej z 5 
možností neuva¬ 
žujú o niečom, 
čo by sa dalo 
aspoň vzdialene 
nazvať demo¬ 
kratickým štá¬ 
tom), USA pre¬ 
sadia zvýšenie 
ťažby a pokles cien ropy. Ďalším dôsledkom 
by malo byť aj to, že ťažbu kvôli naplneniu 
štátnych príjmov zvýši aj Saudská Arábia. To 
opäť nahráva západným investorom a snahe 
ovládnuť trh s ropou. Britskí labouristickí 
poslanci myslia ešte viac dopredu 
v Saudskej Arábii navrhujú previesť puč 
(prax, s ktorou má americká administratíva 
veľké skúsenosti z Latinskej Ameriky), 
krajinu rozdeliť a vytvoriť tak novú mapu 
celého Stredného Východu. 

Ak sa to podarí, nielenže si USA poistia 
svoj súčasný a budúci dopyt po rope, ale 
budú môcť kontrolovať aj konkurentov vo 


Francúzsku, Nemecku, Rusku a Číne. Preto 
sa elity týchto krajín tak veľmi stavajú proti 
vojne. USA sa snažia viesť politiku „rozdeľ 
a panuj“: dosiahnuť, aby vedúce postavenie 
v EÚ nezískali ani Francúzi ani Nemci. 

USA ukázali vojnou na Balkáne EÚ 
a hlavne Francúzsku a Nemecku, že sú 
najsilnejšou vojenskou silou. Podporujú 
rozšírenie EÚ a NATO a touto politickou 
cestou sa snažia získať si vplyv v koridore 
Východnej Európy a Strednej a Východnej 
Ázie. Nutne ale musia znížiť vplyv Nemecka, 
Francúzska, Ruska a Číny. 

Niektoré fakty súvisiace s vojnou v Iraku som 
tu rozoberal len v krátkosti. Viac miesta som 
chcel venovať tomu, ako môžeme MY bojovať 
proti vojne. Historické i aktuálne súvislosti 
vojny boli dosť obsiahle spracované vo 
všetkých zdrojoch ktoré uvádzam na konci 
článku. Vrele doporučujem! 


Kamaráti, 

Som v poriadku - nie je potrebné, aby sa 
sekcie MAP zamestnávali niečím, čo si viem 
ručne-stručne vybaviť aj sám Ďakujem za 
ochotu, dobre viem že sa na vás môžem 
spoľahnúť. 

Myslím si ale, že v súčasnosti musí MAP sús¬ 
trediť všetky sily, aby zastavila deštruktívne 
plány, s ktorými prichádza kapitalizmus 
s historickou podporou ľavice a momentálne aj 
časti anarchistického hnutia, ako sme to videli 
v Ríme počas akcií 15. februára - nezmyselné 
demonštrácie proti vojne, ktoré vytvárajú „pa¬ 
cifistický“ kontejner, ktorý má utešiť a obala¬ 
mutiť svedomie človeka a vyčerpať sily a kto¬ 
rý neurobí nič konkrétne pre zastavenie vojny. 
Myslím si, že vojnu je možné zastaviť jedine 
zovretím ekonomického systému: vojna JE 
ekonomickým mechanizmom a zastavíme ju 
jedine tak, že docielime jej antiékonomickosť. 
Vojnovú mašinériu teda môžeme zastaviť 
jedine generálnym štrajkom kampaňami 
bojkotu nadnárodných korporácií a všade¬ 
prítomnou protivojnovou kultúrou. 

Za sociálnu revolúciu, 
Gino Ancon 

(Gino je sekretár USI-MAP pre sektor umenia 
a remesiel. V úvode reaguje na napadnutie 
neonacistami začiatkom roka) 



M co vlády ženú ľudí do yq[ny 


Ráno 13. 2. 2003 dostalo ministerstvo 
zahraničných vecí nótu vlády USA, v ktorej 
americká strana žiada o povolenie železničnej 
a cestnej prepravy, personálu a techniky 
Ozbrojených síl USA cez územie SR za účelom 
akcií týkajúcich sa Iraku. Vláda odpovedala 
hneď popoludní. Súhlasila. Podobne sa zacho¬ 
vala aj počas krízy v Košové, kedy uvoľnila 
železnice na prevoz vojenskej techniky. 

Vlaky majú prechádzať trasou Kúty- 
Štúrovo (181 kilometrov, asi 4 hodiny cesty, 
s prednostným právom prepravy a ochranným 
sprievodom!). 

Máme nejakú možnosť niečo s tým uro¬ 
biť? Určite! Čo? Nechajme sa inšpirovať talian- 
ským a írskym príkladom odporu proti vojne... 

Taliansko: Zastav ten vlak! 

Masové protivojnové demonštrácie z 15. 
2. (F 15) nezastavili transporty vojakov 
a materiálu z amerických základní do oblasti 
Perzského zálivu. Nezastavili sa ani protesty. 
Týždeň po F15 povolil minister obrany 
Martino použiť verejnú dopravu na prevoz 
vojenského materiálu (bez 

súhlasu parlamentu). Protivojnové hnutie 
odpovedalo zastavovaním vlakov. 

Od 21. februára sa snažili stovky ľudí 
zablokovať 26 konvojov smerujúcich z malej 
stanice na severovýchode Talianska do vojen¬ 
ského tábora Darby blízko Pisi. Boli naložené 
prvé 2 vlaky s vojenskými vozmi a vybave¬ 
ním. Vďaka rýchlej reakcii železničiarov, kto¬ 
rí informovali protivojnových aktivistov, bola 
zorganizovaná demonštrácia. Jeden z vlakov 


sa podarilo na niekoľko hodín zdržať, druhý 
stihol odísť. Nemala to ale byť ľahká cesta. 

Efektívna komunikačná sieť medzi 
protestujúcimi, často operujúcimi v malých 
skupinkách o 20-30 ľuďoch, vyústila do 
viacerých akcií. Mobilné blokády počas celej 
dĺžky trate, zapaľovanie ohňov na 
koľajniciach či zatarasovanie ciest spôsobili, 
že vlaky sa museli niekoľkokrát zastaviť 
a meniť trasu cesty. Vlak sa do cieľa dostal 
s niekoľkohodinovým meškaním. 

Záver dňa ukázal, že demonštranti 
nebudú sami. Železničiari vyhlásili (za tichej 
podpory odborov, že budú bojkotovať úkony 
spojené s chodom vlakov). Odmietli pracovať 
a demonštrantom poskytli logistickú podporu 
(informácie o trasách, cestovný poriadok 
atď.) potrebnú k vybudovaniu blokád. Dokári 
v Livome pohrozili štrajkom v prípade, že sa 
od nich bude chcieť, aby nakladali vojenské 
vybavenie. 

22. 2. začala blokáda vlaku plného 
amerických tankov smerujúceho zo základne 
vo Vicenze do Darby. 

Od 23. februára sú všetci zamestnanci 
železníc považovaní za „vojenské osoby“. Po¬ 
tom ako Rakúsko odmietlo povoliť prepravu 
amerických vôjsk cez svoje územie z Nemec¬ 
ka do Talianska, sa americké transporty vo¬ 
zia cez Holandsko. Ešte dodám, že napriek 
nevôli nemeckej vlády dať súhlas s vojnou 
v Iraku, 12. februára oznámil kancelár Ger- 
hard Schrôder, že v prípade vojny Nemecko 
umožní americkým a britským jednotkám 
plne využívať nielen vzdušný a pozemný prie¬ 
stor, ale aj vojenské základne (aj keď k vojne 
nebude mandát Rady bezpečnosti OSN...). 


Taktika 

Keďže „vlaky smrti“ premávali v rovnaký 
čas ako bežné vlaky, čo môže byť ľahšie ako 
zastaviť vlak pred nimi? Začala kampaň 
„Brzdi vojnu“. Aktivisti nasadli do civilných 
vlakov a ťahali ručné brzdy, čím zdržali 
vojenské vlaky, ktoré išli za civilnými. 
Pozoruhodné je, že neboli zaznamenané 
žiadne sťažnosti cestujúcich, ktorí 
v niekoľkých prípadoch prejavili veľkú 
podporu a odmenili aktivistov potleskom. 

Blokády, zhromaždenia, okupácie a pro¬ 
testy v sede sa rozšírili ako požiar. Obrovs¬ 
kou pomocou boli alternatívne médiá ako 
Global rádio, Rádio Sherwood a Independent 
Média Center (Indymedia). Prinášali živé 
vstupy z protestov, radili demonštrantom ako 
sa dostať na miesta, kde sa práve protestuje, 
vyzývali k sledovaniu vlakov, poskytovali 
právnu podporu a fungovali ako fóra pre dis¬ 
kutovanie o metódach a formách občianskej 
neposlušnosti (napríklad na Indymedia jeden 
železničiar vysvetľoval ako sa dá bez ujmy na 
zdraví nastaviť červená na semafore). 

25. februára bolo zrejmé, že blokády 
uspeli a spôsobili vážne narušenie 
vojenských manévrov. Do cieľa sa dostalo len 
8 vlakov. Bolo vydané rozhodnutie, že vlaky 
budú jazdiť v noci a časť nákladu sa prevezie 
diaľnicami (čo spôsobilo veľké meškanie 
a zápchy). Americká armáda začala jednať so 
Slovinskom o možnosti presmerovania 
zvyšných vlakov. Do Turecka by išli cez 
Maďarsko, Rumunsko a Bulharsko. 


Poučenie 

1. Občianska neposlušnosť dokázala spojiť 
široké spektrum sociálnych síl. Jednota 
so železničiarmi a odbormi umožnila nielen 
prístup k logistickým informáciám, ale 
demonštranti získali aj väčší kredit vo verej¬ 
nosti, ktorej veľká časť bola dosť opatrná 
účastniť sa aktov občianskej neposlušnosti. 

2. Aby bola priama akcia úspešná, nie sú 
potrebné stuhnuté centralistické organizačné 
štruktúry. 

3. Nemá zmysel sedieť a čakať, že niekto 
zorganizuje nejakú veľkú demonštráciu. 
Šikovne zorganizovanými malými lokálnymi 
akciami môžeme rovnako mocne a efektívne 
prejaviť naše odhodlanie zastaviť vojnu. 
K zastaveniu amerických plánov netreba 
nutne tisíce ľudí. 

í rsko: Zastav to lietadlo 

Toto je príklad letiska Shannon. 
V auguste 2002 sa tam na demonštrácii zú¬ 
častnilo 70 ľudí, ktorí úspešne ignorovali po¬ 
licajné rozkazy zostať mimo letiska. Ich vstup 
do areálu letiska spôsobil, že americké lietad¬ 
lá, ktoré tankovali museli odletieť. O niekoľ¬ 
ko týždňov sa tam v noci dostal jeden akti¬ 
vista a posprejoval americké nákladné lietad¬ 
lo. Pre masmédiá to bola bomba a funkcia 
letiska sa dostala do verejnej diskusie. 

(pokračovanie na strane 7) 

V polovici októbra sa konala 
demonštrácia 700 ľudí. Vyše stovka z nich 
vstúpila na pozemok. Ôsmeho decembra sa 
konala ďalšia demonštrácia a štvrtého 
januára bol zriadený mierový tábor. 

V januári sa uskutočnili dve demonš¬ 
trácie, jedna za účasti niekoľko tisíc, druhá 
asi 800 protestujúcich. Počas prvej bola 
okupovaná strecha letiska a došlo k pokusu 
vstúpiť do hangárov. Výsledkom bolo, že 
World Airways - spoločnosť prevážajúca ame¬ 
rické vojsko cez Shannon - to začala vzdávať. 
Škoda spôsobená jedinému americkému 
dopravnému lietadlu počas niekoľkých dní 
donútila World Airways stiahnuť sa. 

Aktivisti v kampani demilitarizácie letis¬ 
ka vyhrali. Dosiahli to tak, že boj preniesli 
priamo na letisko a každá ich akcia priamo 
ovplyvnila využitie letiska ako spojky pre 
vojnu, čo vyvolalo „bezpečnostnú hrozbu“. 
Inými slovami, bolo to vďaka priamej akcii, 
nie naťahovaniu sa s vládou či petíciami 
a podobnými formami protestu. Ľudia vyšli 
protestovať a želania premenili na realitu. 

Nebojme sa priamych akcií 

Mnohí aktivisti sa obávajú, čo povedia 
na priame akcie neaktivisti, teda všetci ostat¬ 
ní. Ľudia vraj na takéto akcie nie sú pripra¬ 
vení. Príklad letiska Shannon tieto pochyby 
vyvracia. Jasne sa ukázalo, že priama akcia 
ľudí vôbec nevyľakala. Naopak, hnutie sa 
rozrástlo, keď ľudia videli, že je pripravené 
konať, bojovať za svoje požiadavky. 


Avšak, nepotrebujeme len hnutie „pria- 
moaktivistov“. Veľa ľudí má záväzky, ktoré 
im bránia cestovať na miesta akcií, nehovo¬ 
riac o účasti na priamych akciách. Bojovať 
sa predsa dá aj myšlienkami a ustavičným 
spochybňovaním vojnovej propagandy vlády 
a jej strážnych psov - masmédií. 

Protivojnoví aktivisti versus 
zamestnanci letiska 

Zamestnanci letiska sa báli podporiť 
protivojnové akcie. Nešli do štrajku, ani inej 
priamej akcie. Ide o veľmi dôležitý problém, 
lebo to isté môže nastať aj v iných prípadoch. 
Napríklad, v prípade protestov proti neekolo- 
gickým projektom a praktikám zamestnáva¬ 
teľov (napr., holorubná ťažba dreva a pod.). 
Vždy, keď sa proti sebe postaví záujem 
celospoločenský (napr., ekologické otázky, 
vojna) a záujem „pracovný“. Ak by sme išli do 
dôsledkov, oba záujmy sú totožné. Môžu sa 
krásne prepojiť a podporovať. 

írski aktivisti uvažovali nasledovne: Ak 
zamestnanci uskutočnia priamu akciu proti 
vojne, bude to v situácii, kedy je veľká časť 
obyvateľstva proti vojne a takmer určite ich 
podporí. Základné princípy solidarity „prinú¬ 
tia“ protivojnových aktivistov byť s nimi 
v kontakte, pomôcť im ako sa len dá. Táto 
podpora by bola životne dôležitá, ak by došlo 
k veľkým ekonomickým stratám a hrozilo by 
prepúšťanie. Solidarita by bola silou za 
záchranu pracovných miest alebo prinajmen¬ 


šom za nájdenie ekvivalentných nových pra¬ 
covných miest v regióne. Ja pomôžem tebe, 
ty pomôžeš mne. To dá rozum. Len je nutná 
komunikácia. Vojna nie je v našom mene, 
ublíži ľuďom ako sme my a prilepší tým, kto¬ 
rí sú proti nám vždy, či je mier alebo vojna. 
Ekonomické a politické špičky počítajú s na¬ 
šou pracovnou silou. Kašlime na nich, nie na 
ľudí ako my. Zraďme ich očakávania, lebo 
inak zradíme očakávania svojich ľudí. V ne¬ 
poslednom rade - ak zamestnanci príjmu 
argument šéfov, že (bez vojny) prídu o prácu, 
neprídu o ňu po vojne aj tak? V skutočnosti 
je priama akcia pracujúcich a ľudová solida¬ 
rita (ktorá je masívna) jedinou zbraňou ako si 
zachovať dlhodobú istotu pracovného miesta. 

Priama akcia na letisku Shannon 
uspela. Tri zo štyroch leteckých spoločností 
dopravujúcich vojsko to zabalili a preprava 
musela byť odklonená na frankfurtské 
letisko. Každá akcia sa dostala na titulné 
strany novín a na ďalší deň všetci Íri hovorili 
v práci, v školách či krčmách len o vojne. 
A to išlo o malé akcie! 

Zastavíme ten vlak 
aj doma? 

Ak sa poponáhľame, môžeme vytvoriť 
sieť ľudí ochotných zadržať vojnu aj na 
Slovensku. Bez podpory železničiarov to ale 
nebude ľahké. Spamätať by sa mali aj odbory 
a prijať verejné stanovisko k vojne. V USA 
i Európe takéto stanovisko prijalo viacero 


odborov. Niektoré sú ochotné vyjsť v prvý deň 
vojny do štrajku. A u nás sa zas bude spať? 
Dokážu naše odbory niečo také, keď 
v minulosti neboli schopné zabrániť 
prepúšťaniu a znižovaniu reálnych miezd? 
Skutočne neviem. Asi to závisí aj od tlaku 
radových odborárov. 

Je pravda, že pokým nás nikto 
nebombardujeme, nedokážeme pochopiť 
hrôzu vojny. Myslíme si, že sa nás netýka. 
Ona sa nás ale nielenže týka, ale môžeme 
proti nej aj niečo urobiť. Vláda nás namočila 
do tejto vojny, aj do vstupu do NATO, ktorý 
do roku 2010 zhrabne z rozpočtu asi 100 
miliárd korún. (A zatiaľ sa všetko zdražuje). 
Kolesá militarizmus sa veselo krútia a my ich 
poháňame tiež, paradoxne, našou 
nečinnosťou. Všimnime si súvislosti. Žijeme 
v globálnom kapitalizme, kde rozhodnutia 
v jednej krajine, na jednom trhu, ovplyvňujú 
dianie v zbytku sveta. Musíme zaujať postoj. 



Akcie vo svete 

EURÓPA 

Koncom februára vyhlásilo vyše 20 
odborových zväzov v celej Európe „Nie“ vojne 
v Iraku. Sú odhodlané organizovať štrajky, 
masové demonštrácie, akcie v bydliskách, 
továrňach a vládnych budovách. 

BELGICKO 

I. 3., Mersele (pri Antverpách) - 50 proti¬ 
vojnových aktivistov z Belgicka, Holandska 
a Francúzska sa pokúsilo zablokovať vlaky 
prepravujúce do antverpského prístavu 
zbrane pre vojnu v Iraku. 

USA 

II. 2., New York - Tôni Smith, hráčka 
školského basketbalového mužstva, sa 
otočila chrbtom k vlajke počas tradičného 
vďakyvzdania pred americkou zástavou. 
Urobila tak „pretože vládne priority 
nesmerujú k zlepšeniu kvality života pre 
všetkých občanov, ale k expanzii vlastnej 
moci.“ I napriek nenávistným prejavom 
publika sa rozhodla, že to bude robiť celú 
sezónu. 



1. 3., San Francisco - Kolektív Direct Action 
to Stop the War (Priamou akciou za 
zastavenie vojny) oznamuje plán blokovať 
burzy a banky. Počas vojny v Zálive v roku 
1991 miestni aktivisti na dva dni úplne 


ochromili dopravu na moste Bay Bridge, 
ktorý spája San Francisco a Oakland. Tento- 
krát sa sústredia na vládne budovy a veľké 
korporácie, ktoré majú záujem na vojne. 

1. 3., Chicago - Am erická Asociácie 

Historikov združujúca historikov z vyše 40 
vysokých škôl a univerzít vytvorila národnú 
sieť „Historici proti vojne.“ 

5. 3. - Národná mládežnícka a študentská 
koalícia (NYSPC) zvolala jednodňový 
celoamerický študentský štrajk s heslom 
„Knihy nie bomby!“. Protestovali proti 
ohrozeniu životov Američanov, stratám na 
životoch v radoch irackých civilistov, 
prebiehajúcemu okliešťovaniu občianskych 
práv v USA, výdavkom na zbrane, ktoré 
ukracujú zo zdrojov na školstvo a sociálne 
služby, rastu nákladov na vzdelanie pre 
rodiny s nízkym príjmom, rastu dlhu 
študentov, 12 %-nému nárastu vojenského 
rozpočtu medzi rokmi 2000 a 2002... Štrajk 
podporili tisíce študentov v Austrálii, 
Španielsku, Bulharsku, Kanade, 

Francúzsku, Brazílii, Škótsku atď. 

15. 3. - Po celom svete sa plánujú 

protivojnové akcie zahŕňajúce rozdávanie 
letákov, vylepovanie nálepiek, obedňajšie 
diskusné prestávky a stretnutia na 
pracoviskách a odborárskych halách, aj i 
štrajky. V USA zvoláva akciu U.S. Labor 
Against the War, koalícia odborov 
protestujúcich proti vojne. Protivojnové 
rezolúcie prijalo vyše 200 odborárskych 
orgánov zastupujúcich vyše 5 miliónov 
pracujúcich. K protestnému dňu sa pridali aj 
medzinárodné odborárske federácie 
zastupujúce 130 miliónov pracujúcich. 

VEĽKÁ BRITÁNIA 

8. 1. 2003, Motherwell - Železničiari odmietli 
vypraviť nákladné vlaky s vojenskou 
muníciou. 

10. 2. - Šéfovia piatich najväčších 

odborových centrál varovali premiéra Blaira, 
že akonáhle začne bombardovanie Iraku, 
začnú po celej krajine aj masové 
demonštrácie a štrajky. 


21. 3., Londýn - Tento deň bol po stretnutí 
aktivistov protivojnového hnutia z 26 krajín a 
3 kontinentov 1. marca, vyhlásený za deň 
solidárnych akcií na pracovisku proti vojne. 
Majú sa uskutočniť priame akcie v armád¬ 
nych zariadeniach blokujúce prepravu 
vojenského materiálu, demonštrácie pred 
parlamentmi, študentské štrajky a okupácie, 
celonárodné štrajky, verejné zhromaždenia 
na pracoviskách. 

24. 2. - Greenpeace zablokovali 100 zaši 1 
300 čerpacích staníc Esso a partnerskej 
spoločnosti ExxonMobil (vrátane sídla 
vedenia firmy v Surrey) a spôsobili 
prerušenie ich prevádzky. Greenpeace 
obviňuje firmy z podpory vojny 
a environmentálnych zločinov. 

26. 2., Derby - Blokáda vstupnej brány do 
továrne Rolls Royce, ktorá vyrába 
komponenty do nukleárneho pohonu 
ponoriek s hlavicami Trident. 

27. 2., Edinburgh - Na mestskom pracovnom 
úrade zničila skupina Edinburgh Claimants 
armádne propagandistické materiály, ktoré 
verbujú mladých nezamestnaných a sociálne 
slabých, aby vstúpili do armády. 

AUSTRÁLIA 

22. 2. - Stavbárske odbory CMEU oznámili, 
že akonáhle vypukne vojna v Iraku, okamžite 
uskutočnia štrajk za účasti vyše 10 000 
stavbárov. 

HOLANDSKO 

20. 2., Rotterdam - Greenpeace blokuje 
nákladnú loď plnú amerického vojenského 
vybavenia. Blokádu končí polícia zásahom 
vodných del. 

FILIPÍNY 

3. 3., Manila - Približne 2 000 robotníčok 
vyšlo počas pracovnej doby do ulíc, aby 
demonštrovali proti hrozbe vojny v Iraku a jej 
podpore zo strany filipínskej vlády. 

IRAK 

18. 2., Bagdad - Mierový pochod študentov 
z celého sveta (Japonsko, Belgicko, Nigéria, 
Švédsko, Turecko...). Aktivistka Jo Wilding, 
ktorá v Iraku pôsobí s nezávislým filmovým 
štábom, na základe rozhovorov s irackými 


študentmi píše: „... Áno, privítali by demo¬ 
kraciu, skutočnú, rýdzu, nefalšovanú demo¬ 
kraciu. Ak si však majú vybrať medzi USA 
a Saddámom, nie je čo riešiť, berú Saddáma. 
Neveria (a vidieť, že hovoria na rovinu, bez 
nejakého nátlaku), že príchod Spojených štá¬ 
tov a Veľkej Británie ich život oslobodí alebo 
nej ak zlepší. ... Zúčastniť sa protestného 
pochodu spolu s irackými študentmi a cítiť 
ich hnev a energiu bola jedna z najintenzív¬ 
nejších skúseností v mojom živote. Počas 
demonštrácie začalo pršať, no zároveň 
svietilo slnko. Uprela som pohľad nad rieku 
Tigris s nádejou, že uvidím dúhu. Ak tam aj 
bola, môjmu pohľadu bránila budova OSN...“ 
21. 2., Bagdad - Dorazila ďalšia vlna 
Ľudských štítov (ĽŠ) odhodlaných v prípade 
bombardovania brániť civilné objekty 
vlastnými telami. Ich celkový počet sa tak 
zvýšil na približne 500. V Londýne je už 10 
000 žiadostí pripojiť sa. ĽŠ mapujú celkovú 
situáciu v Iraku. Jeden z ĽŠ, člena 
revolučných odborov Industrial Workers of 
the World (IWW): „Ráno sme navštívili 
nemocnicu plnú detí, ktoré zomierajú na 
hladu, podvýživu a choroby kvôli sankciám 
OSN. Mnohé deti majú leukémiu z tzv. 
„ochudobneného uránu“, ktorý obsahovali 
bomby použité Spojenými silami počas vojny 
v Zálive v roku 1991. Mnohí znáš sa 
v nemocnici zrútili. Hanba ani zlosť nestačia 
na popísanie mojich pocitov.“ 

Vo väčšine spomenutých prípadov došlo 
k zatýkaniu a útokom zo strany polície. 

Michal Tulík 

V článkoch boli použité informácie zo zdrojov: 

www.iwa-ait.org,www.ainfos.ca, 
www.infoshop.org,www.indymedia.org, 
www.globalresearch.ca,www.blisty.cz, 
www.alarm.solidartta.org, A-kontra č. 10/2002 


Podľa údajov OSN by na nakŕmenie celého 
sveta stačil šesťtýždňový rozpočet 
americkej vojenskej obrany. 


Ostaneme len ovcami 

alebo dáme svojmu životu zmysel? 


(pokračovanie zo strany 5) 

Kto, keď nie my? 

Žiadna vláda na svete nemusí 
rešpektovať verejnú mienku, pokiaľ ju 
samotná verejnosť nedokáže previesť do 
reality. Niektoré veci sa musia hovoriť 
verejne a nahlas zároveň. Vláda si musí 
uvedomiť, že ich moc končí tam, kde začína 
naša. Z letargie nás na chvíľu vytrhli 
železničiari, ktorí jej to ako prví dali pocítiť 
štrajkom. Nechajme sa inšpirovať ich 
odvahou brániť svoje práva a záujmy nás 
všetkých z pracujúcej triedy. 


Naše hlasy nie sú na jedno použitie 
raz za štyri roky. Tým, že vyjdeme do ulíc 
vyjadriť svoj nesúhlas s nespravodlivosťou, 
dávame najavo, že ešte žijeme, že náš život 
má pre nás stále cenu. Dávame tak najavo, 
že sme osobnosti, ktorým záleží na tom, kde 
a za akých podmienok žijeme. Nedovolíme 
nikomu šliapať po našej dôstojnosti 
a slobode. Žiadna vláda za to nestojí. 
Najmenej tá naša. Vyjadrovať sa nahlas je 
prvým krokom na ceste k lepšiemu životu, 
lepšej budúcnosti. Je to jeden z krokov ako 
prevziať iniciatívu nad organizovaním 
našich životov z úradu vlády späť do 
komunít, kde žijeme my. Z rúk politikov 
späť do našich vlastných rúk. 


Pevne verím, že sa stretneme na 
ďalšom proteste nielen proti vojne, ale aj 
proti antisociálnej politike vlády za náš lepší 
život. Pevne verím, že oživíme tieto protesty 
svojou fantáziou a demonštrácie budú 
doprevádzať koordinované štrajky 
odborárov, tak ako sa to stalo 8. januára 
2003 vo Veľkej Británii, keď železničiari 
odmietli prepraviť vlaky s vojenskou 
muníciou určenou na vojnu v Iraku. 
Fantázii sa medze nekladú. Príď sa aj ty 
nadýchnuť atmosféry, ktorá dá tvojmu 
životu zmysel. Slovami anarchistickej 
rebelky Emmy Goldmannovej: „Nechcem 
takú revolúciu, v ktorej si nezatancujem. “ 

mxo 


ODRAZ VEREJNEJ MIENKY 
VO SVETE 

Velká Británia: Viac ako 80 % Britov je proti vojne bez 
mandátu OSN. Štyridsať percent je proti vojne aj so 
súhlasom OSN. 

Španielsko: Proti útoku je 93 %. 70 % si myslí, že Irak 
nepredstavuje takú hrozbu, aby bolo nevyhnutné viesť 
vojnu. 

Taliansko: Proti vojne je 72 % Talianov. 62 % proti 
účasti Talianska v bojových operáciách po boku USA. 
Francúzsko: Proti vojne 77 %. 

Nemecko: 84 % Nemcov je proti útoku na Irak. 
Rusko: 51 % proti vojne. 

Rakúsko: 48 % proti vojne 
Česká republika: 67 % proti útoku aj s podporou 
OSN. 

Maďarsko: 82 % proti. 

Poľsko: 62 % proti. 

Slovensko: 57 % proti zapojeniu krajiny do vojny. 


SCHOPNOSŤ PRENIESŤ VEREJNÚ MIENKU DO ULÍC! Paríž (800 000), Rím (2,5 miliónov), Berlín (500 000), Washington, Melbourne (200 000), Barcelona (1 milión), Madrid (1 milión), v New 
Yorku (500 000), Sevilla (250 000), Atény (200 000), Ovideo (200 000), Montreal (150 000), Dublin (100 000), Brusel (100 000), Lisabon (100 000), Las Palmas (100 000), Cádiz (100 000), Amsterdam (80 000), Toronto (80 000), 
Stockholm (80 000), Los Angeles (75-100 000), Glasgow (50-60,000), Oslo (60 000), Seattle (55 000), Montevideo (50 000), Stuttgart (50 000), Thessaloniki (40 000), Kodaň (35-40 000), Bern (40 000), Sao Paulo (30 000), Girona (30 
000), Vancouver (30 000), Góteborg (30 000), Tokio (25 000), Budapešť (20 000), austrálsky Newcastle (20 000), Viedeň (20 000), Lyon (20 000), Perth (20 000), Iruneja (20 000), Montpeilier (15-20 000), Luxemburg (15-20,000), 
Buenos Aires (15 000), Rio de Janeiro (15 000), Helsinki (15 000), Mexico City (10-15 000), Canbera (10-15 000), Trondheim (11 000), Kalkata (10 000), Johannesburg (10 000), Minneapolis (10 000), Záhreb (10 000), San Diego (10 
000), Filadelfia (10 000), Edmonton (10 000), Auckland (8-10 000), Tel Aviv (1500), Adelaide, Bellingen, Bregenz (1500), Bratislava, Kapské mesto (5000), Christchurch, Dunedin, Durban (3000), v Irakliu (4000), Maine, Patras (3500), 
Praha (2200), Quito (250), Rethimn (2000), Rhodos (2000), Santiago (3000), Taipea, vTampere (2000), Tudele (5000), Turku (5000), Volos (3000), Varšava, Wellington... plus stovky ďalších miest... 






















Kultúra, Antifašizmus 


ZERME BOHATÝCH 


strana 8 


CD, * .mp3, * .divx, * .mpeg a tie ďalšie alebo 

Kultúra pre nás y nemajetných 


TL, ktorí ste kedysi boli zapojení (alebo 
stále ste) v DIY (do it yourselj=urob si sám) 
kultúre si určite pamätáte na niekdajšiu 
„kauzu“ v časoch, keď sa na hudobný trh 
dostávali prvé CD-čka. Vtedy sa skoro každý 
postavil proti tejto technologickej novinke, 
hlavne z dôvodu, že CD nosiče boli prakticky 
nekopírovateľné a hrozne drahé. Aj ja sám 
som v tých časoch proti nim všemožne bojoval 
a bojkotoval ich (hlavne preto, že som na nich 
nemal :)). Keď sa nad tým všetkým dnes 
zamyslím, tak mi to pripadá smiešne, že na 
jednej strane sa odsudzovali CD a na druhej 
strane sa plne podporovali LP aEP platne, 
ktoré boli a sú dosť drahé a už to pomaly ani 
niet na čom prehrávať. Gramofóny sa kupujú 
čím ďalej tým horšie, nehovoriac 
o komponentoch. Jednému môjmu známemu 
sa minule zlomila ihla. Nová ho stála 1200 Sk. 
Svojej žene to radšej ani nehovoril:). 


Týmto článkom sa chcem pripojiť k tej 
drvivej väčšine ľudí, ktorí kašlú na nejaké 
autorské práva a smelo si CD kopírujú 
a nahrávajú. A kašlú na nejaké propagačné 
filmy slovenských „umelcov“, ktorí sa snažia 
prehovoriť nám do duše aby sme si kupovali 
originálne CD a kazety, rádovo za stovky 
korún. Najčastejší dôvod je ten, že ak sa 
nebude kupovať, vydávať nebudú môcť ani 
naše obľúbené kapely. Hmmm. Je to pravda, 
žijeme v kapitalizme, ktoiý vníma umenie 
inak. Ak si chcete kúpiť kópiu obrazu od 
Salvadora Dalího (aj s rámom), tak vám stačí 
ísť do Baumaxu do oddelenia farieb. Spolu 
s latexom si môžete domov odniesť aj trochu 
umenia :) Pozrite. To, čo hovoria slovenskí 
„umelci“, ma nezaujíma. Ich tvorba stojí 
väčšinou za ho... Na Slovensku vydáva CD- 
čka aj Zdena Studenková. Čo na tom, že 
potom na jej výtvor sadá prach vo vitríne 
alebo vo výpredaji. Koľko iných kvalitných 
kapiel by tie peniaze využilo lepšie. 

Na Slovensku je zopár kapiel, na ktoré 
dám aj 150,- za vstupné. Ale to sú väčšinou 
ľudia, ktorým je nejaké kopírovanie ukrad¬ 
nuté. Skutočným umelcom je to jedno. Tí sú 
radi, ak sa ich dielo dostáva medzi viac a viac 
ľudí. Pre niektorých sú však prachy dôležitej¬ 
šie a tak to dopadne. Zaujímavé je to, že ka¬ 
pely, ktoré majú dostatok peňazí sa vždy ozý¬ 
vajú ako prvé. Ako to bolo v prípade Nap- 
steru. Pre tých, ktorí nevedia o čo ide: bola to 
intemetová stránka, kde sa dali voľne stiah¬ 
nuť snáď všetky piesne snáď všetkých umel¬ 
cov. Samozrejme, niekomu sa to nepáčilo 
a začal proti tomu brebtať. Taká Metallica, 
ktorá kedysi začínala ako undergroundová 
kapela, bola jedným z najväčších odporcov 
Napsteru. Bubeník Ulrich si asi chcel kúpiť 
paličky z ebenu (alebo „drbátko ze slonoviny“ 
hail Homér Simpson :)). „Punková“ kapela 
zložená z panákov oblečených v značkových 
handrách zvaná Iné kafe vydala ako prvá na 
Slovensku nekopírovateľné CD. Hehe... 


Týždeň po jeho vydaní sa objavilo na 
zoznamoch s nelegálnymi kópiami. Síce tých 
týpkov z Iné Kafe nepoznám osobne, ale 
nerobia na mňa dojem nemajetných... Ja 
mám svedomie čisté. Skutočný umelec sa 
poteší, že niekto jeho hudbu počúva, či už je 
to legálne alebo nie. Biznismen to nikdy 
nepochopí. Umenie je v kapitalizme len tovar. 
Čím je tovar predávanejší, tým je (pre vyda¬ 
vateľov) lepší. Ono to prakticky ani nemusí 
byť dobré. Stačí poriadna agresívna propagá¬ 
cia a reklama a ľudia si to už kúpia. Pokiaľ 
budú peniaze na prvom mieste, umenie bude 
len cestou k nim. Skutočné umenie si cestu 
k ľuďom už nájde. Ale nie o tom som chcel. 

Občas si prečítam nejaký časák venova¬ 
ný počítačom a často sú tam písané rady ľu¬ 
ďom, ktorí si kupujú nové počítače. V ta¬ 
kýchto časopisoch vám samozrejme poradia 
len to, čo je v hraniciach legálnosti. Jedno 
vám však poradím ja. Ak si budete kupovať 
počítač, určite si kúpte kvalitnejšiu grafickú 
kartu s TV výstupom. Nebudete ľutovať. A ak 
sa vám podarí našporiť si aj na napaľovačku 
- vyhrali ste! Ak nie, čítajte ďalej... 

Dnes už hádam v každom väčšom 
meste nájdete človeka, ktorý si prilepšuje 
alebo sa dokonca živý nelegálnym 
napaľovaním CD-čiek. 

Hudba 

Najskôr je to hudba. Čisté, v celku 
kvalitné CD si môžete kúpiť už aj za 20 sk, 
čo je niekedy skoro o polovicu menej ako 
kazeta. Pravda, dá sa napáliť len raz. 
Viackrát napaľovateľné CD stojí dvakrát- 
trikrát viac, ale hádam sa to časom zníži. Ak 
teda poznáte takéhoto človeka, máte o hudbu 
postarané. V zoznamoch týchto ľudí nájdete 
stovky albumov známych aj menej známych 
interpretov. Niektorí vám dokonca môžu 
napáliť na jedno CD aj 8-10 albumov vo 
formáte mp3 a vy si to potom môžete napáliť 
samy vo formáte prehrávateľnom na 
obyčajnom CD prehrávači. Prepálené CD 
stojí 80-120 Sk (resp. ak je to váš známy, tak 
vás to bude stáť len cenu čistého CD. Ako sa 
už len dohodnete :). Niektorí „distribútori“ 
vám dokonca môžu predať CD skoro 
nerozoznateľné od originálov, s farebnou 
potlačou na CD a farebným obalom. Tieto CD 
však stoja viac. Tak od 150 do 250 sk. 

Softwér 

Ak si teda kupujete nový počítač, potre¬ 
bujete tam samozrejme aj nejaký softwér. 
Windows je dosť nestabilný a že vraj aj málo 
bezpečný, ale tú sračku má asi každý (ja tiež 
:)) takže ju použijem ako príklad. Originálne 
balenie windowsu stojí od 3 500 Sk do 6000 
Sk. Microsoft Office stojí nad desať litrov. 
Čiže, suma sumárum, vyjde vás to na takých 
15 000. Mňa to vyšlo na celých 42,80 Sk (za 
dve CD :)). Ešte aj chlapík z firmy odkiaľ som 


si kupoval počítač mi vyšiel v ústrety a pove¬ 
dal mi, že keď chcem, môže mi Windows na¬ 
inštalovať on, pričom mu nezáležalo, či je to 
originál alebo prepálené. Možno sa vám zdá, 
že je to nezmysel radiť ľuďom, aby si nekupo¬ 
vali originálny softwér, že to vie každý. To by 
ste sa divili, koľkých ľudí poznám a koľkých 
som sám videl ako si ho k počítaču kúpili. 
Takže, ak si to spočítate tak namiesto 25 
litrov (toľko stojí vcelku kvalitný stroj), zapla¬ 
títe 40 000 Sk, čo je pre mnohých z nás už 
nemysliteľné. Čiže, smelo kopírujte, Billy 
Gates si možno nekúpi nový ostrov niekde 
v Karibiku, ale vy si aspoň dáte nejaké to pif- 
ko alebo si kúpite niečo iné (napríklad nejaké 
napálené hudobné CD s obľúbenou kapelou 
ako darček pre toho, koho máte rád/a:). 

Filmy 

A toto je dôvod, kvôli ktorému píšem 
tento článok. Mám hrozne rád filmy a hrozne 
som rád, ak si ich môžem pozrieť v origináli 
s titulkami. Do kina zájdem len raz za čas, 
lebo je to drahé a dosť ma ruší šuštanie sáč- 
kov s chrumkami a cinkotanie fliaš s colou 
ľudí, ktorí nepochopili, že kinosála nie je 
jedáleň. Požičovne sú dosť problém, lebo film 
stojí tak 30-40 Sk a fakt je ten, že som 
spokojný tak s jedným filmom z desiatich, 
plus veľakrát málo kvalitný dabing mi dobrý 
zážitok z filmu dosť pokazil. V požičovniach 
sa síce dajú požičať aj DVD-čka, ale 
prehrávač čosi stojí a ešte k tomu často 
potrebujete telku, na ktorej sa dá nastaviť 
pomer horizontálnej a vertikálnej veľkosti 
obrazu (16:9, 4:3). Ak to nemáte tak vám 
hrozí, že Neo a Trínity budú mať hlavy 
natiahnuté ako kukurice :)). 

Kedysi boli DVD-čka označované ako 
nekopírovateľné médium. Samozrejme, že sa 
našlo zopár šikovných ľudí, ktorí dokázali, že 
to nie je pravda a dnes sa DVD smelo 
kopírujú. 

Pôvodne boli filmy na CD dosť 
nekvalitné. Boli to hlavne filmy, ktoré sa 
nahrávali obyčajnou kamerou z plátna kina 
alebo z obrazovky telky. Ak ste mali „šťastie“, 
mohli ste na plátne zahliadnuť tiene hláv 
divákov alebo vypočuť si nejaké rozhovory 
alebo ich citové prejavy pri niektorých 
drsných scénach :)). Časy sa menia a aj 
počítačoví piráti sa zdokonaľujú a dnes sú 
filmy na CD vo vynikajúcej DVD kvalite 
(obrazovej aj zvukovej). Trochu horšie je to 
niekedy s titulkami, ktoré nie sú vždy 
kvalitné ale aj to sa už zlepšuje. Ináč, 
niektorí ľudia píšuci titulky majú zmysel pre 
humor, takže v nudných scénach si môžete 
prečítať v titulkoch niečo ako „Nudáááá“, 
„Hej! Nehraje to v pozadí Offspríng?“. Zatiaľ 
najvtipnejší sa mi zdal preklad v jednej 
z posledných scén filmu XXX, kde Samuel L. 
Jackson povie čosi ako „OK. But hurry!“ 
s titulkami „OK. Ale metelesku-plesku!“ :). To 
len tak, by the way... 


Ak si teda kúpite comp s kvalitnou 
grafickou kartou a TV výstupom, čo som 
spomínal vyššie, tak sa dá obraz preniesť do 
televízora, čo je super, pretože pozerať film 
na takom 15 palcovom monitore vo formáte 
16:9 nie je sranda. Stačí jeden kábel na 
prepojenie compu a telky a máte po 
probléme. Ak sa tomu až tak nerozumiete, 
spýtajte sa niekoho. Dnes máte všade plno 
týpkov, ktorí vám radi pomôžu a ešte budú 
radi, že si dokážu, že to vedia. 

Ďalšia výhoda filmov na CD je aj to, že 
ich často vidíte ešte pred premiérou v kine 
a tak sa môžete rozhodnúť čo naň pôjdete do 
kina alebo nie. Ušetríte spústu prachov za 
kino alebo požičovňu. Hm... na 8 míľu do ki¬ 
na určite nepôjdem a to som sa tak chystal :) 

Bacha; 

Všetko o čom tu píšem je nelegálne 
a preto by ste si mali uvedomiť, že kupovanie 
alebo šírenie takýchto CD je trestné. 
Pravdepodobnosť, že chytia a uväznia 
nejakého distribútora je veľmi malá. Ak sa to 
však stane, môže sa stať, že ak ste si CD od 
neho objednávali poštou, má vaše adresy 
v počítači a dostane sa k nim polícia. Minule 
sa to stalo môjmu známemu. Zavolali si ho 
na políciu a spýtali sa ho, že kde má tie 
napálené CD, čo si objednali a on im na to, 
že všetky boli chybné a vyhodil ich. A tým to 
skončilo. Veď aj fízli si radi objednajú nejaké 
to CD :). Najlepšie je ak si CD kupujete 
osobne alebo cez niekoho, kto tú osobu 
pozná osobne. 

Aby bolo jasno! 

Nekupujem si prepálené CD 
s nakopírovanou hudbou, filmami 
a softwérom preto, lebo „anarchisti“ to tak 
robia. Mám rád umenie, ale veľakrát naň 
nemám peniaze. Tak to riešim takýmto 
prirodzeným spôsobom. A vôbec ma nežerie 
svedomie, že porušujem nejaké autorské 
práva, ktoré sú aj tak len o prachoch. 

m 


A keď vám môžem poradiť, tak Amáliu z Monmartru ^.určite 




Mor sa šíri... 


O Novom Slobodnom Slovensku (NSS) 
a aj o jeho aktivitách sme na stránkach 
našich novín informovali už niekoľkokrát (len 
pre zopakovanie - jedná sa o východosloven¬ 
ské občianske združenie, ktoré sa snaží svoje 
neonacistické aktivity skryť za frázy 
o samostatnom a silnom slovenskom štáte). 
A aj keď je to fakt na nasratie, budeme o nich 
hovoriť opäť. 

Pohlavári NSS sa totiž zrejme rozhodli, 
že na východe už pre slovenský národ vyko¬ 
nali dosť, na rozdiel od stredu Slovenska, 
kde sme (až doteraz) neboli nútení pozerať sa 
na ich tupé neonacistické ksichty. Stretnutie 
s „občanmi“ si dali vjednom stredosloven¬ 
skom meste známom hlavne rasistickými 
vyhláseniami jeho primátora na adresu 
rómskej komunity - v Žiline a to priamo na 


Hlinkovom námestí. 

Provokatívnej šie miesto sa 
im asi už nepodarilo nájsť. 

Ako som zistil, akákoľ¬ 
vek forma verejného odporu 
je v tomto meste nerealizo¬ 
vateľná. (A tu by som sa 
chcel na chvíľu pristaviť - 
Žilinčania, ktorí máte 
v krčme plnú hubu žvástov 
o antifašizme, kde ste? To ste už natoľko 
prepití, že vám okrem toho kecania nezostáva 
energia absolútne na nič? Uvedomujete si, že 
zatiaľ ešte menšina náckov dokáže byť 
omnoho akčnejšia a odvážnejšia ako väčšina 
„antifašistov“?) Na spomínané námestie som 
sa predsa rozhodol ísť v „inkriminovaný“ deň 
(22. 2. 2003) aspoň pozrieť. 

Dorazil som pár minút po začiatku 
„akcie“ (asi tak o 14:10). Na námestí, ktoré 
sa mi zdalo v takýto deň a hodinu na Žilinu 
nejaké príliš živé (bolo to ale spôsobené skôr 
tým, že Tesco bolo ešte otvorené, určite ich 
tam neprilákali členovia NSS a vidina ich 
neskonalé duchaplných prejavov), bol 
postavený akýsi prístrešok, pred ktorým stáli 
asi ľudia z NSS. Dvaja držali v rukách 
slovenské vlajky, jeden na pravej a druhý na 


ľavej strane. Medzi nimi stál rečník a hlasom, 
ktorému bolo dosť mizerne rozumieť práve 
čosi hovoril do megafónu. Aby som obraz 
námestia úplne dokreslil - vnútri, 
v prístrešku bola zavesená čierna vlajka NSS 
a pár krokov od neho stálo čierne auto, 
takisto so znakom NSS. 

Poslucháčov, ktorí boli rozostavení 
v polkruhu pár metrov od „prednášajúceho“, 
tvorili neonacisti (ako inak, ale kupodivu 
slušne oblečení v hadroch od firmy Lonsdale) 
a asi tak 5 chodcov, ktorí sa pri tomto 
divadle pristavili. 

Neviem presne zreprodukovať, o čom 
boli prejavy. Ako som už spomínal, zrozumi¬ 
teľnosť megafónu asi pozná každý, kto ho už 
niekedy počul. Navyše, k „davu“ som sa ne¬ 
mohol priblížiť natoľko, aby som počul aspoň 
trochu lepšie. Z tých pár slov, čo som zachy¬ 
til ale išlo (ako vždy) o brnkanie na strunu 
citov. Nikto z nás vraj nechce, aby vo vojnách 
zomierali slovenskí vojaci (nechceme, aby 
zomieral nikto, nám na národnosti nezáleží, 
NSS áno). NSS na tento problém poukazuje 
bez toho, že by sa aspoň trochu pokúsili 
analyzovať sociálnu situáciu a hľadať pravé 
príčiny problému a zameriavajú sa na 
nikomu (teda okrem náckov) nič nehovoriace 


kecy o národe a vlasti. Tak to nakoniec robia 
všetci ultrapravičiari. Ideológia NSS ale nie je 
predmetom tohto článku a preto poďme späť 
k zhromaždeniu, hoci sa toho o ňom už veľa 
povedať nedá. Skončilo okolo 15:00 
slovenskou hymnou a viac neviem. Snažil 
som sa čo najrýchlejšie vypadnúť, aby som 
náhodou nedostal po ceste od nejakého 
„vlastenca“ po papuli. Skoro som zabudol - 
„zhromaždenie“ malo za cieľ agitovať za 
podpísanie petície za referendum o NATO. 

Na záver už len pár vecí, ktoré ma pri 
premýšľaní o akcii NSS napadli: 

1) slovenskí neonacisti sa už nielenže 
organizujú, ale pomaly a isto začínajú 
vystrkovať rožky 

2) ak sa im včas nepostavíme, za chvíľu 
budú predstavovať ešte väčšiu hrozbu ako 
doteraz 

3) je načase budovať reálne antifašistické 
hnutie, ktoré dokáže reagovať na podobné 
aktivity náckov, ako bola tá dnešná, pretože 
momentálne je toto hnutie na zúfalo nízkej 
úrovni. 

Patrik Král 

